**Μηνιαίο Ενημερωτικό Τεύχος**

**Κεντρικής Ένωσης Επιμελητηρίων Ελλάδος**

**Σεπτέμβριος 2023**

**Πίνακας περιεχομένων**

[1. ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ 3](#_Toc148028835)

[**Α. Παράταση υποβολών για το Β' Κύκλο του Καθεστώτος «Μεταποίηση-Εφοδιαστική Αλυσίδα» και το Β’ Κύκλο του Καθεστώτος «Ενίσχυση Τουριστικών Επενδύσεων» του Αναπτυξιακού Νόμου 4887/2022** 3](#_Toc148028836)

[**Β. Ενημερωτικό Προδημοσίευσης Προγράμματος : «Ενίσχυση Υφιστάμενων ΜΜΕ στις περιοχές των Εδαφικών Σχεδίων Δίκαιης Μετάβασης Περιφέρειας Δυτικής Μακεδονίας & Μεγαλόπολης»** 4](#_Toc148028837)

[**Γ. Ενημερωτικό Προδημοσίευσης Προγράμματος : «Ίδρυση Επιχειρήσεων & Ενίσχυση Νέων ΜΜΕ στις περιοχές των Εδαφικών Σχεδίων Δίκαιης Μετάβασης Περιφέρειας Δυτικής Μακεδονίας & Μεγαλόπολης»** 8](#_Toc148028838)

[2. ΘΕΜΑΤΑ ΧΩΡΟΤΑΞΙΑΣ – ΠΟΛΕΟΔΟΜΙΚΑ ΘΕΜΑΤΑ 13](#_Toc148028839)

[**Α. Νέο Γενικό Πολεοδομικό Σχέδιο Θεσσαλονίκης** 13](#_Toc148028840)

[**Β. Γεωπύλη γεωχωρικών δεδομένων INSPIRE Ελληνικού Κτηματολογίου** 15](#_Toc148028841)

[3. ΘΕΜΑΤΑ ΕΠΙΧΕΙΡΗΜΑΤΙΚΩΝ ΠΑΡΚΩΝ (ΕΠ) / ΟΡΓΑΝΩΜΕΝΩΝ ΥΠΟΔΟΧΕΩΝ ΜΕΤΑΠΟΙΗΤΙΚΩΝ & ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΟΥΜΕΔ) ΚΑΙ ΕΦΟΔΙΑΣΤΙΚΗΣ 18](#_Toc148028842)

[**Α. Θεσμοθετήθηκε με ΚΥΑ ως Άτυπη Βιομηχανική Συγκέντρωση (ΑΒΣ) η βιομηχανική περιοχή Καλοχωρίου Θεσσαλονίκης** 18](#_Toc148028843)

[**Β. Αξιοποίηση του πρώην στρατοπέδου Γκόνου για τη δημιουργία Εμπορευματικού Κέντρου Συνδυασμένων Μεταφορών** 23](#_Toc148028844)

[4. ΘΕΜΑΤΑ ΥΓΕΙΑΣ & ΑΣΦΑΛΕΙΑΣ ΣΤΗΝ ΕΡΓΑΣΙΑ 28](#_Toc148028845)

[**A. Διαχείριση καταγγελιών (“WHISTLEBLOWING”) από τις επιχειρήσεις / Νέα νομοθεσία & κρίσιμες προθεσμίες συμμόρφωσης** 28](#_Toc148028846)

[5. ΘΕΜΑΤΑ ΔΙΟΙΚΗΣΗΣ, ΟΡΓΑΝΩΣΗΣ ΚΑΙ ΑΝΑΠΤΥΞΗΣ ΕΠΙΧΕΙΡΗΣΕΩΝ ΚΑΙ ΦΟΡΕΩΝ, ΕΣΩΤΕΡΙΚΟΣ ΕΛΕΓΧΟΣ ΣΕ ΙΔΙΩΤΙΚΟ ΚΑΙ ΔΗΜΟΣΙΟ ΤΟΜΕΑ 31](#_Toc148028847)

[**Α. Η Σημαντικότητα των Εργαλείων Στατιστικής στην Αποτελεσματική Ανάπτυξη ενός Συστήματος Εσωτερικού Ελέγχου** 31](#_Toc148028848)

# ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ

## **Α. Παράταση υποβολών για το Β' Κύκλο του Καθεστώτος «Μεταποίηση-Εφοδιαστική Αλυσίδα» και το Β’ Κύκλο του Καθεστώτος «Ενίσχυση Τουριστικών Επενδύσεων» του Αναπτυξιακού Νόμου 4887/2022**

Παρατείνονται έως τις **29/12/2023** οι υποβολές για το Β' Κύκλο του Καθεστώτος «Μεταποίηση-Εφοδιαστική Αλυσίδα» και το Β’ Κύκλο του Καθεστώτος «Ενίσχυση Τουριστικών Επενδύσεων» του Αναπτυξιακού Νόμου 4887/2022.

Έως την **Παρασκευή 29 Δεκεμβρίου 2023**παρατείνεται από το Υπουργείο Ανάπτυξης η προθεσμία υποβολής αιτήσεων υπαγωγής δυο καθεστώτων του Αναπτυξιακού Νόμου 4887/2022. Πρόκειται για:

**1.** Τη 2η προκήρυξη του καθεστώτος ενισχύσεων **«Μεταποίηση-Εφοδιαστική Αλυσίδα»** και

**2.** Τη 2η προκήρυξη του καθεστώτος ενισχύσεων **«Ενίσχυση Τουριστικών Επενδύσεων».**

**Β’ Κύκλος του Καθεστώτος Μεταποίησης – Εφοδιαστικής Αλυσίδας του Αναπτυξιακού Νόμου 4887/2022**

Υπενθυμίζεται ότι ο συνολικός προϋπολογισμός του καθεστώτος ανέρχεται στα **150.000.000€**, τα οποία επιμερίζονται σε **75.000.000€** **για επιχορηγήσεις, επιδότησης χρηματοδοτικής μίσθωσης και επιδότησης του κόστους δημιουργούμενης απασχόλησης** και **75.000.000€** **για φορολογικές απαλλαγές**.

Βάσει των διατάξεων του Ν.4887/22 η μέγιστη ενίσχυση διαμορφώνεται ως 75% επί του συνολικού προϋπολογισμού του επενδυτικού σχεδίου, σύμφωνα με τα όρια του Χάρτη Περιφερειακών ενισχύσεων, ανάλογα με τον τόπο υλοποίησης της επένδυσης.

Οι υποβολές αιτήσεων υπαγωγής θα μπορούν να γίνονται από ενδιαφερόμενους φορείς μέσω του Πληροφοριακού Συστήματος του Αναπτυξιακού Νόμου (Π.Σ.-Αν.), έως και τις **29.12.2023**.

Διαβάστε περισσότερα [εδώ](https://www.samaras-co.gr/%ce%b1%ce%bd%ce%b1%cf%80%cf%84%cf%85%ce%be%ce%b9%ce%b1%ce%ba%ce%bf%cf%83-%ce%bd%ce%bf%ce%bc%ce%bf%cf%83-4887-2022-%ce%ba%ce%b1%ce%b8%ce%b5%cf%83%cf%84%cf%8e%cf%82-%ce%bc%ce%b5%cf%84%ce%b1%cf%80%ce%bf/) .

**Β’ Κύκλος του Καθεστώτος «Ενίσχυση Τουριστικών Επενδύσεων» του Αναπτυξιακού Νόμου 4887/2022**

Για το Β’ Κύκλο του Καθεστώτος «Ενίσχυση Τουριστικών Επενδύσεων» του Αναπτυξιακού Νόμου 4887/2022 ο συνολικός προϋπολογισμός του Καθεστώτος ανέρχεται στα **150.000.000€,** τα οποία επιμερίζονται σε **75.000.000€ για επιχορηγήσεις, επιδότηση χρηματοδοτικής μίσθωσης και επιδότηση του κόστους δημιουργούμενης απασχόλησης** και **75.000.000€ για φορολογικές απαλλαγές**.

Οι υποβολές αιτήσεων υπαγωγής θα μπορούν να γίνονται από ενδιαφερόμενους φορείς μέσω του Πληροφοριακού Συστήματος του Αναπτυξιακού Νόμου (Π.Σ.-Αν.), μέχρι τις **29.12.2023**.

Βάσει των διατάξεων του Ν.4887/22 η μέγιστη ενίσχυση διαμορφώνεται ως 75% επί του συνολικού προϋπολογισμού του επενδυτικού σχεδίου, σύμφωνα με τα όρια του Χάρτη Περιφερειακών ενισχύσεων, ανάλογα με τον τόπο υλοποίησης της επένδυσης.

Διαβάστε περισσότερα [εδώ](https://www.samaras-co.gr/%ce%b1%ce%bd%ce%b1%cf%80%cf%84%cf%85%ce%be%ce%b9%ce%b1%ce%ba%cf%8c%cf%82-%ce%bd%cf%8c%ce%bc%ce%bf%cf%82-4887-2022-%ce%ba%ce%b1%ce%b8%ce%b5%cf%83%cf%84%cf%8e%cf%82-%ce%b5%ce%bd%ce%af/) .

## **Β. Ενημερωτικό Προδημοσίευσης Προγράμματος : «Ενίσχυση Υφιστάμενων ΜΜΕ στις περιοχές των Εδαφικών Σχεδίων Δίκαιης Μετάβασης Περιφέρειας Δυτικής Μακεδονίας & Μεγαλόπολης»**

Πραγματοποιήθηκε η προδημοσίευση της Δράσης με τίτλο «Ενίσχυση Υφιστάμενων ΜΜΕ στις περιοχές των Εδαφικών Σχεδίων Δίκαιης Μετάβασης Περιφέρειας Δυτικής Μακεδονίας & Μεγαλόπολης», η οποία θα υλοποιηθεί με πόρους του Προγράμματος «Δίκαιη Αναπτυξιακή Μετάβαση» του ΕΣΠΑ 2021-2027, **συνολικού ύψους 30.000.000€** και **αναμένεται να προκηρυχθεί** στο αμέσως επόμενο χρονικό διάστημα. **Στόχος της Δράσης** η αναβάθμιση, ο εκσυγχρονισμός , η διαφοροποίηση, ο παραγωγικός μετασχηματισμός και η στροφή υφιστάμενων επιχειρήσεων που δραστηριοποιούνται στις περιοχές των Εδαφικών Σχεδίων Δίκαιης Μετάβασης, προκειμένου να αντιμετωπιστούν οι κοινωνικές και οικονομικές επιπτώσεις στις περιοχές αυτές που επιφέρει η πορεία προς την επίτευξη του στόχου, που έχει θέσει η Ευρωπαϊκή Ένωση, για μηδενισμό των καθαρών εκπομπών που προκαλούν το φαινόμενο του θερμοκηπίου έως το 2050.

Η εν λόγω Δράση στοχεύει σε υλοποίηση ενεργειών οι οποίες **αξιοποιούν σύγχρονες τεχνολογίες**, υποδομές και βέλτιστες πρακτικές σε θέματα ενεργειακής αναβάθμισης, κυκλικής οικονομίας και υιοθέτησης καθαρών πηγών ενέργειας, **δημιουργίας θέσεων απασχόλησης** με παράλληλη αναβάθμιση των παραγόμενων προϊόντων ή/και των παρεχόμενων υπηρεσιών και εν γένει δραστηριοτήτων των επιχειρήσεων και **ενθαρρύνει επενδυτικά σχέδια** που στοχεύουν στην αξιοποίηση και ανάπτυξη συγχρόνων τεχνολογιών.

**Επιλέξιμες Επιχειρήσεις**

Δικαιούχοι στη δράση θα είναι οι υφιστάμενες μεσαίες, μικρές και πολύ μικρές επιχειρήσεις υπό τις παρακάτω προϋποθέσεις πριν την ημερομηνία ηλεκτρονικής υποβολής της αίτησης χρηματοδότησης:

1. Να έχουν τουλάχιστον δύο (2) πλήρεις κλεισμένες διαχειριστικές χρήσεις.

2. Να πληρούν τις προϋποθέσεις εφαρμογής του Καν. ΕΕ 1407/2013 (De Minimis), δηλαδή το συνολικό ποσό των ενισχύσεων ήσσονος σημασίας (De Minimis) που έχει λάβει στο παρελθόν η ενιαία επιχείρηση, συμπεριλαμβανομένης της ενίσχυσης από αυτή τη Δράση, να μην υπερβαίνει το ποσό των 200.000€ (ή 100.000€ για τον τομέα των οδικών εμπορευματικών μεταφορών για λογαριασμό τρίτων) μέσα σε μία τριετία.

3. Να λειτουργούν νόμιμα.

4. Να λειτουργούν με αποδεκτή, σύμφωνα με το Εταιρικό/Εμπορικό Δίκαιο, νομική μορφή.

5. Να δραστηριοποιούνται στην ελληνική επικράτεια και να πραγματοποιήσουν επένδυση αποκλειστικά στις περιοχές:

* Περιφέρεια Δυτικής Μακεδονίας,
* Δήμο Μεγαλόπολης της Περιφέρειας Πελοποννήσου,
* Δήμο Οιχαλίας της Περιφέρειας Πελοποννήσου,
* Δήμο Γορτυνίας της Περιφέρειας Πελοποννήσου,
* Δήμο Τρίπολης της Περιφέρειας Πελοποννήσου.

6. Να διαθέτουν τουλάχιστον έναν από τους επιλέξιμους ΚΑΔ που θα περιλαμβάνονται στο παράρτημα με τους επιλέξιμους τομείς δραστηριότητας της πρόσκλησης.

7. Να μην εκκρεμεί σε βάρος τους εντολή ανάκτησης ενίσχυσης, κατόπιν προηγούμενης απόφασης της Ευρωπαϊκής Επιτροπής ή του Δικαστηρίου της Ευρωπαϊκής Ένωσης.

8. Να μην έχουν ολοκληρώσει το φυσικό αντικείμενο της επένδυσης ή να μην το έχουν υλοποιήσει πλήρως πριν από την υποβολή της αίτησης χρηματοδότησης.

9. Να έχουν εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.

10. Το προτεινόμενο επενδυτικό σχέδιο θα πρέπει να:

* αφορά σε έναν τουλάχιστον από τους επιλέξιμους ΚΑΔ,
* περιλαμβάνει δαπάνες που συμβάλλουν στην Προστασία του Περιβάλλοντος και την Εξοικονόμηση Ενέργειας,
* περιλαμβάνει τη δημιουργία τουλάχιστον μιας νέας θέσης εργασίας (ισοδύναμο Ετήσιας Μονάδας Εργασίας) κατά τη διάρκεια υλοποίησης του Επενδυτικού Σχεδίου,
* περιλαμβάνει επιλέξιμες δαπάνες των οποίων αθροιστικά ο συνολικός επιχορηγούμενος προϋπολογισμός να κυμαίνεται από 20.000 € έως και 100.000 €.

11. Να δεσμευτούν ότι μέχρι την ολοκλήρωση της επένδυσης θα διασφαλίζεται η πρόσβαση των ατόμων με αναπηρία (ΑμΕΑ).

12. Να δεσμευτούν ότι δεν συντρέχουν λόγοι αποκλεισμού του Ν. 4488/2017 (Α137/13.09.2017).

13. Να δεσμευτούν ότι εφόσον το προς υλοποίησή επενδυτικό σχέδιο λάβει έγκριση και για το διάστημα εκείνο που αποτελούν εγκεκριμένες δαπάνες, δεν θα υποβληθούν για ενίσχυση σε επενδυτικό σχέδιο άλλης δράσης που χρηματοδοτείται από εθνικούς ή κοινοτικούς πόρους.

14. Να δεσμευτούν ότι εφόσον λάβει χώρα έγκριση και για το διάστημα εκείνο που αποτελούν εγκεκριμένες δαπάνες του προς υλοποίηση επενδυτικού σχεδίου, δεν θα υποβληθούν για ενίσχυση σε επενδυτικό σχέδιο άλλης δράσης που χρηματοδοτείται από εθνικούς ή κοινοτικούς πόρους.

**Προϋπολογισμός και Διάρκεια Έργων**


Ο συνολικός προϋπολογισμός της Δράσης θα ανέρχεται **σε 30.000.000€**. Ο επιχορηγούμενος προϋπολογισμός κάθε επενδυτικού σχεδίου θα κυμαίνεται από **20.000€ έως και 100.000€**.

Ο προϋπολογισμός για κάθε επιλέξιμη Γεωγραφική Ενότητα θα είναι:

Η μέγιστη διάρκεια ολοκλήρωσης του φυσικού και οικονομικού αντικειμένου του επενδυτικού σχεδίου δεν θα μπορεί να υπερβαίνει τους **δώδεκα (12) μήνες**, από την ημερομηνία έκδοσης της Απόφασης Έγκρισης.

**Ενισχυόμενες Δαπάνες**

Το **ποσοστό ενίσχυσης** για το σύνολο των επενδυτικών σχεδίων και για όλες τις δαπάνες που περιλαμβάνονται σε αυτό θα ανέρχεται σε **70%**. Το ποσοστό ιδιωτικής συμμετοχής θα ανέρχεται σε 30%. Ενδεικτικά και όχι περιοριστικά σε ένα επενδυτικό σχέδιο θα δύναται να περιλαμβάνονται οι κάτωθι δαπάνες:



**Ως ημερομηνία έναρξης επιλεξιμότητας δαπανών ορίζεται η ημερομηνία δημοσίευσης της πρόσκλησης**. Σε περίπτωση υλοποίησης δαπάνης πριν την ημερομηνία υποβολής της δημοσίευσης της πρόσκλησης, η δαπάνη κρίνεται μη επιλέξιμη και ως εκ τούτου η δαπάνη αυτή απορρίπτεται.

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής **θα περιγραφούν στην Αναλυτική Πρόσκληση της Δράσης**.
* Η αξιολόγηση των αιτήσεων θα είναι συγκριτική και τα επενδυτικά σχέδια θα εξετάζονται / αξιολογούνται / βαθμολογούνται βάσει των τυπικών προϋποθέσεων συμμετοχής καθώς και βαθμολογούμενων κριτηρίων τα οποία θα ορισθούν στη αναλυτική Πρόσκληση.
* Η αίτηση χρηματοδότησης θα υποβάλλεται αποκλειστικά ηλεκτρονικά, μέσω του **Ολοκληρωμένου Πληροφοριακού Συστήματος Κρατικών Ενισχύσεων** (ΟΠΣΚΕ).
* Η Δράση αναμένεται να προκηρυχθεί στο αμέσως επόμενο χρονικό διάστημα.

**Πληροφορίες**

Η Προδημοσίευση, η Αναλυτική Πρόσκληση (καθώς και το σύνολο των εγγράφων που την συνοδεύουν) του Προγράμματος, θα αναρτηθούν στις ιστοσελίδες της ΕΥΔΑΜ www.eydam.gr, του ΕΣΠΑ www.espa.gr, του www.efepae.gr και των εταίρων του με Γεωγραφική Αρμοδιότητα τις περιοχές Εδαφικών Σχεδίων Δίκαιης Μετάβασης, συγκεκριμένα α) για την Περιφέρεια Δυτικής Μακεδονίας ΚΕΠΑ-ΑΝΕΜ www.kepa-anem.gr β) για τους δήμους της Περιφέρειας Πελοποννήσου Διαχειριστική Ευρωπαϊκών Προγραμμάτων [www.diaxeiristiki.gr](http://www.diaxeiristiki.gr)

**Στοιχεία Επικοινωνίας** (E-mail / Τηλέφωνο):

ΕΥΔΑΜ: p.dam@mou.gr / 2160046100

ΚΕΠΑ-ΑΝΕΜ: info@kepa-anem.gr / 2310480000

ΔΙΑΧΕΙΡΙΣΤΙΚΗ ΕΥΡΩΠΑΪΚΩΝ ΠΡΟΓΡΑΜΜΑΤΩΝ: efd@diaxeiristiki.gr / 2610622711

## **Γ. Ενημερωτικό Προδημοσίευσης Προγράμματος : «Ίδρυση Επιχειρήσεων & Ενίσχυση Νέων ΜΜΕ στις περιοχές των Εδαφικών Σχεδίων Δίκαιης Μετάβασης Περιφέρειας Δυτικής Μακεδονίας & Μεγαλόπολης»**

Προδημοσιεύτηκε η Δράση με τίτλο «Ίδρυση Επιχειρήσεων & Ενίσχυση Νέων ΜΜΕ στις περιοχές των Εδαφικών Σχεδίων Δίκαιης Μετάβασης Περιφέρειας Δυτικής Μακεδονίας & Μεγαλόπολης», που θα υλοποιηθεί με πόρους του Προγράμματος «Δίκαιη Αναπτυξιακή Μετάβαση» του ΕΣΠΑ 2021-2027, συνολικού **ύψους 20.000.000€**. Η Δράση σκοπό έχει τη **δημιουργία νέων και στην ενίσχυση νεοϊδρυθέντων επιχειρήσεων**, προκειμένου να αντιμετωπιστούν οι κοινωνικές και οικονομικές επιπτώσεις στις περιοχές αυτές που επιφέρει η πορεία προς την επίτευξη του στόχου, που έχει θέσει η Ευρωπαϊκή Ένωση, για μηδενισμό των καθαρών εκπομπών που προκαλούν το φαινόμενο του θερμοκηπίου έως το 2050 και **αναμένεται να προκηρυχθεί** στο αμέσως επόμενο χρονικό διάστημα.

Η εν λόγω Δράση στοχεύει σε υλοποίηση ενεργειών οι οποίες **αξιοποιούν σύγχρονες τεχνολογίες**, υποδομές και βέλτιστες πρακτικές σε θέματα ενεργειακής αναβάθμισης, κυκλικής οικονομίας και υιοθέτησης καθαρών πηγών ενέργειας, **δημιουργίας θέσεων απασχόλησης** με παράλληλη αναβάθμιση των παραγόμενων προϊόντων ή/και των παρεχόμενων υπηρεσιών και εν γένει δραστηριοτήτων των επιχειρήσεων και **ενθαρρύνει επενδυτικά σχέδια** που στοχεύουν στην αξιοποίηση και ανάπτυξη συγχρόνων τεχνολογιών.

**Επιλέξιμες Επιχειρήσεις**

Δικαιούχοι στη δράση θα είναι οι **Νέες Υφιστάμενες Μεσαίες, Μικρές και Πολύ Μικρές Επιχειρήσεις & Υπό Σύσταση Επιχειρήσεις,** υπό τις παρακάτω προϋποθέσεις πριν την ημερομηνία ηλεκτρονικής υποβολής της αίτησης χρηματοδότησης:

1. α)Να έχουν την ιδιότητα της Πολύ Μικρής ή Μικρής ή Μεσαίας Επιχείρησης ή/και

β)Να είναι φυσικά πρόσωπα.

1. Να είναι Φυσικά Πρόσωπα.
2. Να πληρούν τις προϋποθέσεις εφαρμογής του Καν. ΕΕ 1407/2013 (De Minimis), δηλαδή το συνολικό ποσό των ενισχύσεων ήσσονος σημασίας (De Minimis) που έχει λάβει στο παρελθόν η ενιαία επιχείρηση, συμπεριλαμβανομένης της ενίσχυσης από αυτή τη Δράση, να μην υπερβαίνει το ποσό των 200.000€ (ή 100.000€ για τον τομέα των οδικών εμπορευματικών μεταφορών για λογαριασμό τρίτων) μέσα σε μία τριετία.
3. Να λειτουργούν/λειτουργήσουν με αποδεκτή, σύμφωνα με το Εταιρικό/Εμπορικό Δίκαιο, νομική μορφή.
4. Να δραστηριοποιούνται/δραστηριοποιηθούν στην ελληνική επικράτεια και να πραγματοποιήσουν επένδυση αποκλειστικά στις περιοχές:

* Περιφέρεια Δυτικής Μακεδονίας,
* Δήμο Μεγαλόπολης της Περιφέρειας Πελοποννήσου,
* Δήμο Οιχαλίας της Περιφέρειας Πελοποννήσου,
* Δήμο Γορτυνίας της Περιφέρειας Πελοποννήσου,
* Δήμο Τρίπολης της Περιφέρειας Πελοποννήσου.

1. Να διαθέτουν τον/τους ΚΑΔ επένδυσης πριν την υποβολή της αίτησης χρηματοδότησης, ενώ στην περίπτωση των Υπό Σύσταση θα πρέπει να τον διαθέτουν πριν την πρώτη εκταμίευση δημόσιας χρηματοδότησης.
2. Να μην εκκρεμεί σε βάρος τους εντολή ανάκτησης ενίσχυσης, κατόπιν προηγούμενης απόφασης της Ευρωπαϊκής Επιτροπής ή του Δικαστηρίου της Ευρωπαϊκής Ένωσης.
3. Να μην έχουν ολοκληρώσει το φυσικό αντικείμενο της επένδυσης ή να μην το έχουν υλοποιήσει πλήρως πριν από την υποβολή της αίτησης χρηματοδότησης.
4. Να έχουν εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.
5. Το προτεινόμενο επενδυτικό σχέδιο θα πρέπει να:

* αφορά σε έναν τουλάχιστον από τους επιλέξιμους ΚΑΔ,
* περιλαμβάνει δαπάνες που συμβάλλουν στην Προστασία του Περιβάλλοντος και την Εξοικονόμηση Ενέργειας,
* περιλαμβάνει τη δημιουργία τουλάχιστον μιας νέας θέσης εργασίας (ισοδύναμο Ετήσιας Μονάδας Εργασίας) κατά τη διάρκεια υλοποίησης του Επενδυτικού Σχεδίου,
* περιλαμβάνει επιλέξιμες δαπάνες των οποίων αθροιστικά ο συνολικός επιχορηγούμενος προϋπολογισμός να κυμαίνεται από 20.000 € έως και 100.000 €.

1. Να δεσμευτούν ότι μέχρι την ολοκλήρωση της επένδυσης θα διασφαλίζεται η πρόσβαση των ατόμων με αναπηρία (ΑμΕΑ).
2. Να δεσμευτούν ότι δεν συντρέχουν λόγοι αποκλεισμού του Ν. 4488/2017 (Α137/13.09.2017).
3. Να δεσμευτούν ότι το σύνολο ή και οι επιμέρους δαπάνες του επενδυτικού σχεδίου, δεν έχουν χρηματοδοτηθεί, ή δεν αποτελούν εγκεκριμένες δαπάνες άλλης δράσης που χρηματοδοτείται από εθνικούς ή κοινοτικούς πόρους.
4. Να δεσμευτούν ότι εφόσον το προς υλοποίησή επενδυτικό σχέδιο λάβει έγκριση και για το διάστημα εκείνο που αποτελούν εγκεκριμένες δαπάνες, δεν θα υποβληθούν για ενίσχυση σε επενδυτικό σχέδιο άλλης δράσης που χρηματοδοτείται από εθνικούς ή κοινοτικούς πόρους.

**Προϋπολογισμός & Διάρκεια Έργων**

Ο συνολικός προϋπολογισμός της Δράσης θα ανέρχεται **σε 20.000.000€**. Ο επιχορηγούμενος προϋπολογισμός κάθε επενδυτικού σχεδίου θα κυμαίνεται από **20.000€ έως και 100.000€**.

Ο επιλέξιμος προϋπολογισμός για κάθε γεωγραφική ενότητα θα είναι:

Η μέγιστη διάρκεια ολοκλήρωσης του φυσικού και οικονομικού αντικειμένου του επενδυτικού σχεδίου δεν μπορεί να υπερβαίνει τους δώδεκα (12) μήνες, από την ημερομηνία έκδοσης της Απόφασης Έγκρισης Αποτελεσμάτων Αξιολόγησης.

**Επιλέξιμες δαπάνες**

Το **ποσοστό ενίσχυσης** για το σύνολο των επενδυτικών σχεδίων και για όλες τις δαπάνες που περιλαμβάνονται σε αυτό θα ανέρχεται σε **70%.** Το ποσοστό ιδιωτικής συμμετοχής θα ανέρχεται σε 30%. Ενδεικτικά και όχι περιοριστικά σε ένα επενδυτικό σχέδιο θα δύναται να περιλαμβάνονται οι κάτωθι δαπάνες:

| **Κατηγορία** | **Περιγραφή** |
| --- | --- |
| **Δαπάνες για κτίρια και περιβάλλοντα χώρο** | ✓ Κτίρια, εγκαταστάσεις και περιβάλλων χώρος  ✓ Κτιριακές παρεμβάσεις για την Προστασία του Περιβάλλοντος, την Εξοικονόμηση Ενέργειας & Ύδατος καθώς και Επεξεργασίας Αποβλήτων |
| **Δαπάνες Εξοπλισμού & Μεταφορικών Μέσων** | ✓ Εξοπλισμός για την προστασία του Περιβάλλοντος και την Εξοικονόμηση Ενέργειας  ✓ Εξοπλισμός κυκλικής οικονομίας  ✓ Ηλεκτρικά μεταφορικά μέσα  ✓ Παραγωγικός & Μηχανολογικός Εξοπλισμός  ✓ Συστήματα αυτοματισμού και ειδικά συστήματα πληροφορικής  ✓ Ψηφιακός εξοπλισμός γραφείου  ✓ Λοιπός Εξοπλισμός επιχείρησης |
| **Δαπάνες Λογισμικού** | ✓ Κατασκευή ιστοσελίδας, e-shop, mobile εφαρμογών ως πάγια στοιχεία  ✓ Λογισμικό και δικαιώματα χρήσης (licenses) προγραμμάτων λογισμικού |
| **Δαπάνες για παροχή υπηρεσιών** | ✓ Συμβουλευτική υποστήριξη για την παρακολούθηση της υλοποίησης του επενδυτικού σχεδίου  ✓ Υπηρεσίες προμήθειας/χρήσης Λογισμικού υπό καθεστώς «Software as a Service», «cloud computing» ή άλλο παρεμφερές αυτού  ✓ Πιστοποίηση και συμμόρφωση προϊόντων σύμφωνα με εθνικά, εναρμονισμένα καθώς και προαιρετικά πρότυπα ευρωπαϊκών χωρών ή /και χωρών εκτός Ε.Ε.  ✓ Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα  ✓ Δαπάνες Προβολής και Εξωστρέφειας  ✓ Συμμετοχή σε εμπορικές εκθέσεις |
| **Δαπάνες προσωπικού** |  |
| **Έμμεσες Δαπάνες** | 7% επί των λοιπών κατηγοριών |

**Ως ημερομηνία έναρξης επιλεξιμότητας δαπανών ορίζεται η ημερομηνία δημοσίευσης της πρόσκλησης**. Σε περίπτωση υλοποίησης δαπάνης πριν την ημερομηνία υποβολής της δημοσίευσης της πρόσκλησης, η δαπάνη κρίνεται μη επιλέξιμη και ως εκ τούτου η δαπάνη αυτή απορρίπτεται.

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής **θα περιγράφουν στην Αναλυτική Πρόσκληση της Δράσης.**
* Η αξιολόγηση των αιτήσεων θα είναι συγκριτική και τα επενδυτικά σχέδια θα εξετάζονται/αξιολογούνται/βαθμολογούνται βάσει των τυπικών προϋποθέσεων συμμετοχής καθώς και βαθμολογούμενων κριτηρίων τα οποία θα ορισθούν στην αναλυτική Πρόσκληση
* Η αίτηση χρηματοδότησης θα υποβάλλεται αποκλειστικά ηλεκτρονικά, μέσω του Ολοκληρωμένου Πληροφοριακού Συστήματος Κρατικών Ενισχύσεων (ΟΠΣΚΕ).
* Η Δράση αναμένεται να προκηρυχθεί στο αμέσως επόμενο χρονικό διάστημα

**Πληροφορίες**

* Η Προδημοσίευση, η Αναλυτική Πρόσκληση (καθώς και το σύνολο των εγγράφων που την συνοδεύουν) του Προγράμματος, θα αναρτηθούν στις ιστοσελίδες της ΕΥΔΑΜ www.eydam.gr, του ΕΣΠΑ www.espa.gr, του www.efepae.gr και των εταίρων του με Γεωγραφική Αρμοδιότητα τις περιοχές Εδαφικών Σχεδίων Δίκαιης Μετάβασης, συγκεκριμένα α) για την Περιφέρεια Δυτικής Μακεδονίας ΚΕΠΑ-ΑΝΕΜ www.kepa-anem.gr β) για τους δήμους της Περιφέρειας Πελοποννήσου Διαχειριστική Ευρωπαϊκών Προγραμμάτων [www.diaxeiristiki.gr](http://www.diaxeiristiki.gr)
* **Στοιχεία Επικοινωνίας** (E-mail / Τηλέφωνο):

ΕΥΔΑΜ: p.dam@mou.gr / 2160046100

ΚΕΠΑ-ΑΝΕΜ: info@kepa-anem.gr / 2310480000

ΔΙΑΧΕΙΡΙΣΤΙΚΗ ΕΥΡΩΠΑΪΚΩΝ ΠΡΟΓΡΑΜΜΑΤΩΝ: efd@diaxeiristiki.gr / 2610622711

# ΘΕΜΑΤΑ ΧΩΡΟΤΑΞΙΑΣ – ΠΟΛΕΟΔΟΜΙΚΑ ΘΕΜΑΤΑ

## **Α. Νέο Γενικό Πολεοδομικό Σχέδιο Θεσσαλονίκης**

Στην τελική ευθεία βρίσκεται το νέο Γενικό Πολεοδομικό Σχέδιο (ΓΠΣ) Θεσσαλονίκης, το οποίο πέρασε από το Κεντρικό Συμβούλιο Πολεοδομικών Θεμάτων και Αμφισβητήσεων (ΚΕΣΥΠΟΘΑ) στις 26/07/2023 και αναμένεται να ολοκληρωθεί με την δημοσίευσή του σε ΦΕΚ. Με την έναρξη της ισχύος του, η πόλη έπειτα από 30 χρόνια, αποκτά αναθεωρημένο σχέδιο συμβατό στις ανάγκες και προκλήσεις της εποχής και αφήνει πίσω της το παρωχημένο και ανεπίκαιρο ΓΠΣ που εκπονήθηκε τη δεκαετία του ’80 και δημοσιεύτηκε σε ΦΕΚ το 1993. Βασικό στόχο, αποτελεί η κάλυψη των αναγκών του εξυπηρετούμενου πληθυσμού σε κοινόχρηστους και κοινωφελείς χώρους, η επανάχρηση του ανενεργού κτιριακού αποθέματος και η δημιουργία ευνοϊκών συνθηκών για την υλοποίηση μεγάλων πολεοδομικών παρεμβάσεων.

Σύμφωνα με τις Τεχνικές προδιαγραφές μελετών ΓΠΣ (ΦΕΚ 209/Δ/2000), τα ΓΠΣ αποτελούν την εξειδίκευση των Στρατηγικών Χωροταξικών σχεδίων της Περιφέρειας και των τυχόν χωροταξικών κατευθύνσεων νομού, στο επίπεδου του νέου Δήμου. Έτσι, στο βαθμό που αποτελούν το στρατηγικό επίπεδο του Πολεοδομικού Σχεδιασμού προσδιορίζουν τις κατευθύνσεις χωρικής οργάνωσης των νέων Δήμων, αποτελώντας την εξειδίκευση και βασικό μέσο εφαρμογής των Πλαισίων Χωροταξικού Σχεδιασμού και Αειφόρου Ανάπτυξης, ιδίως των Περιφερειακών. Επιπλέον, λαμβάνοντας υπόψη τις αρχές της βιώσιμης ανάπτυξης, τις τοπικές ανάγκες και καταλληλότητες, καθώς και τις κατευθύνσεις του υπερκείμενου σχεδιασμού, καθορίζουν τα μεγέθη της οικιστικής ανάπτυξης σε όλη την έκταση του Δήμου. Ακόμη, προσδιορίζουν Περιοχές Ειδικής Προστασίας (ΠΕΠ), οι οποίες δεν πρόκειται να πολεοδομηθούν, ενώ παράλληλα, υποδεικνύουν ζώνες παραγωγικών δραστηριοτήτων με βάση τις ανάγκες παραγωγικών τομέων και τις σχετικές προγραμματικές κατευθύνσεις. Τέλος, δίνουν τις κατευθύνσεις πολεοδομικής οργάνωσης των θεσμοθετημένων και προς πολεοδόμηση οικιστικών υποδοχέων, προσδιορίζοντας και τις περιοχές εντός των οικισμών που απαιτούν παρεμβάσεις αναβάθμισης μέσω του μηχανισμού των αναπλάσεων.

Ειδικότερα για τον σχεδιασμό του Δήμου Θεσσαλονίκης, το σήμερα ακόμη υφιστάμενο ΓΠΣ του Δήμου (ΦΕΚ 420/Δ/1993), προέβλεπε τη δημιουργία 101 πολεοδομικών ενοτήτων – γειτονιών αλλά και ζωνών άλλων χρήσεων πλην της κατοικίας. Το νέο ΓΠΣ, διακρίνει την αστική περιοχή του Δήμου σε δύο «Τομείς», τον Κεντροδυτικό (ΚΔ) και τον Νοτιοανατολικό (ΝΑ), μεταξύ των οποίων παρεμβάλλεται η Ζώνη Μητροπολιτικών Λειτουργιών. Ο Δήμος συνολικά, οργανώνεται σε 24 συνοικίες, εκ των οποίων οι 10 βρίσκονται (από την Αγγελάκη και τις 40 Εκκλησιές έως την περιοχή ΦΙΞ – Λαχανόκηποι) στον ΚΔ Τομέα και οι 14 (από την περιοχή Αγία Τριάδα έως και τη Νέα Ελβετία) στον ΝΑ., για τις οποίες υπολογίζονται οι εκτάσεις, οι χωρητικότητες και οι πυκνότητες σε πληθυσμό. Ακόμη, καθορίζονται επιτρεπόμενες χρήσεις γης σε όλη την έκταση εντός σχεδίου ή προς πολεοδόμηση περιοχών σύμφωνα με τα προβλεπόμενα από το Π.Δ. 59/2018 (Α’ 114). Οι χωρικές ρυθμίσεις σε όλη τη διοικητική περιφέρεια του Δήμου, ενδεικτικά περιλαμβάνουν τον καθορισμό των εξής περιοχών:

1. **Περιοχές Ειδικής Προστασίας (ΠΕΠ)**

ΠΕΠ ορίζονται σε εκτάσεις δασικού χαρακτήρα και ρέματα που αποτελούν τμήμα του Περιαστικού Δάσους Θεσσαλονίκης (Κέδρινος Λόφος ή Σέιχ Σου).

1. **Ειδικές Δεσμεύσεις – Οδηγία SEVESO**

Έως τη θεσμοθέτηση ενός εθνικού συστήματος όρων και περιορισμών βάσει των οποίων θα πρέπει να γίνεται ο πολεοδομικός σχεδιασμός, για τις επιμέρους ζώνες που επηρεάζονται από εγκαταστάσεις που υπόκεινται στην οδηγία SEVESO ΙΙΙ (ή ενός ειδικού συστήματος για την ευρύτερη περιοχή της Δυτικής Θεσσαλονίκης), για τις επιμέρους ζώνες που επηρεάζονται προτείνονται (εντός των διοικητικών ορίων Δήμου Θεσσαλονίκης) ζώνες Ι,ΙΙ και ΙΙΙ με σχετικούς όρους και περιορισμούς, βασιζόμενες στα πορίσματα της ειδικής έρευνας του ΕΜΠ (2009).

1. **Ζώνες Οργανωμένης Ανάπτυξης Παραγωγικών και Επιχειρηματικών Δραστηριοτήτων**

Δεδομένου ότι πρόκειται για αστικό περίκλειστο ∆ήμο, με υφιστάμενες χρήσεις που δεν είναι συμβατές με παραγωγικές δραστηριότητες, ισχύουν τα ακόλουθα:

Διακριτές Ζώνες Ανάπτυξης Παραγωγικών και Επιχειρηματικών Δραστηριοτήτων, **δεν ορίζονται** εντός του Δήμου Θεσσαλονίκης. Οι ζώνες αυτές θα πρέπει να αναζητηθούν εκτός των δομημένων αστικών εκτάσεων και επεκτάσεων του ΠΣΘ.

Βιοτεχνίες χαμηλής όχλησης για τις οποίες προτείνεται η μεταφορά και χωροθέτηση τους σε οργανωμένους υποδοχείς, εκτός πόλης.

Αμιγείς Ζώνες χονδρεμπορίου - αποθηκών μικρής κλίμακας δεν προτείνονται. Οι χρήσεις αυτές θα επιτρέπονται πλέον σε περιοχές με χρήσεις γενικής κατοικίας και πολεοδομικού κέντρου (κατηγορίες 20 και 21, σύμφωνα με το ΠΔ 59/2018 περί χρήσεων γης).

Εμπορευματικά Κέντρα μεσαίας κλίμακας (κατά την ισχύουσα νομοθεσία), προτείνεται να χωροθετηθούν στις παρυφές του Πολεοδομικού Συγκροτήματος, σε θέσεις με άμεση πρόσβαση στο δίκτυο μεταφορών

1. **Περιοχές Ειδικών Χρήσεων στην εκτός σχεδίου περιοχή**

* Λιμένας Θεσσαλονίκης
* Επιβατικός Σιδηροδρομικός Σταθμός Θεσσαλονίκης
* Στρατιωτικές Εγκαταστάσεις Εκτός Σχεδίου
* Μαρίνες
* Περιοχή Ρέματος Στρωμνιτσιωτών

1. **Περιοχές επεκτάσεων**

* Λαχανόκηποι, στη δυτική πλευρά του Δήμου
* Μικροί θύλακες, στην περίμετρο του Δήμου, έκτασης μικρότερης των 100 στρεμμάτων ο καθένας: Περιοχή Κοιμητηρίων Ευαγγελίστριας, Περιοχή Νησάκι Τριανδρίας, Περιοχή Κοιμητηρίου Μαλακοπής και Χαρίσειου Γηροκομείου, Περιοχή Τροχιοδρομικών, Περιοχή Ν.Α. Πύλης - (πρώην) Κεραμείων Αλλατίνη, Περιοχή (νότια) Ποσειδωνίου

Κλείνοντας, είναι ιδιαίτερα σημαντικό να σημειωθεί ότι το υπό αναθεώρηση ΓΠΣ του Δήμου Θεσσαλονίκης, σε συνδυασμό με ένα πλήθος εμβληματικών έργων που τρέχουν παράλληλα για την ευρύτερη περιοχή Θεσσαλονίκης, όπως το Ειδικό Πολεοδομικό Σχέδιο (ΕΠΣ) Διεθνούς Έκθεσης Θεσσαλονίκης, το ΕΠΣ Παραλιακού Μετώπου, μαζί με την ολοκλήρωση του μέτρο και την έναρξη του Flyover, το Mουσείο Oλοκαυτώματος, το ΕΠΣ για το Τhessintech, το Ηub της Pfizer, το ΕΠΣ Αλλατίνη, κλπ., αναμένεται να αναμορφώσουν το πρόσωπο της πόλης και να την αναδείξουν σε ένα δυναμικό Μητροπολιτικό Κέντρο που θα αποτελέσει σημαντικό πόλο σε εθνικό και διεθνές επίπεδο για τις επόμενες δεκαετίες.

## **Β. Γεωπύλη γεωχωρικών δεδομένων INSPIRE Ελληνικού Κτηματολογίου**

Τρία (3) χρόνια έχουν συμπληρωθεί από την ημέρα που τέθηκε σε λειτουργία η Γεωπύλη INSPIRE του Ελληνικού Κτηματολογίου για το ευρύ κοινό. Η εν λόγω Γεωπύλη δημιουργήθηκε με σκοπό την εναρμόνιση των δεδομένων αρμοδιότητας του Φορέα «Ελληνικό Κτηματολόγιο» με τις απαιτήσεις της Οδηγίας INSPIRE (2007/2/ΕΚ).

Η Γεωπύλη INSPIRE παρέχει, βάσει των απαιτήσεων συμβατότητας και κανόνων εφαρμογής που ορίζει η παραπάνω Οδηγία, τη δυνατότητα στους χρήστες, στην Ελλάδα και στο εξωτερικό, να αναζητούν και να χρησιμοποιούν τα γεωχωρικά δεδομένα του Ελληνικού Κτηματολογίου. Συγκεκριμένα, να μπορούν να βλέπουν τα δεδομένα, να τα εντάσσουν στις εφαρμογές τους, να ενημερώνονται για τους όρους χρήσης τους και να τα τηλεφορτώνουν (download) 24 ώρες τη μέρα, επτά ημέρες την εβδομάδα.

Τέτοιου είδους δεδομένα, που φιλοξενούνται αυτή τη στιγμή στη Γεωπύλη INSPIRE, είναι:

• οι κτηματολογικοί χάρτες των περιοχών λειτουργίας του Εθνικού Κτηματολογίου

• οι κτηματολογικές ενότητες

• οι κτηματολογικοί τομείς

• τα διοικητικά όρια των τοπικών δήμων και κοινοτήτων (σύμφωνα με την κτηματογράφηση)

• και τα στοιχεία του γεωδαιτικού και χαρτογραφικού συστήματος της χώρας.

Μέσω της συγκεκριμένης ιστοσελίδας και ειδικότερα για τα κτηματολογικά δεδομένα, οι πολίτες μπορούν να:

* βρουν σε ποιες περιοχές λειτουργεί κτηματολόγιο
* δουν τους κτηματολογικούς χάρτες των περιοχών αυτών
* δουν πληροφορίες αναφορικά με τους εν λόγω χάρτες (μεταδεδομένα)
* επιλέξουν τις περιοχές που τους ενδιαφέρουν
* ενσωματώσουν τους κτηματολογικούς χάρτες των περιοχών αυτών σε εφαρμογές που διαθέτουν (ή αναπτύσσουν)
* αντιγράψουν τα δεδομένα των κτηματολογικών χαρτών στον υπολογιστή τους για ανεξάρτητη χρήση (μεταφόρτωση – download).

Πέραν των κτηματολογικών χαρτών, οι πολίτες μπορούν, επίσης, να πληροφορηθούν και για τη διαθεσιμότητα, καθώς και για τα τεχνικά χαρακτηριστικά (μεταδεδομένα), έγχρωμων ορθοφωτογραφίων και ψηφιακών μοντέλων εδάφους) τα οποία απεικονίζουν, κυρίως, χαρακτηριστικά της επιφανείας της γης (κάλυψη και ανάγλυφο) σε διάφορες κλίμακες (1:1.000, 1:5.000) και διάφορες χρονικές περιόδους (2007-2009, 2014-2015). Μάλιστα, οι πολίτες μπορούν και να τα προμηθευθούν κατόπιν αιτήσεώς τους, από το Κτηματολόγιο.

Με τα δεδομένα και τις λειτουργίες που διατίθενται ελεύθερα σε όλους οι ενδιαφερόμενοι και κυρίως οι επαγγελματίες, μπορούν να καλύψουν ένα μεγάλο φάσμα των πληροφοριακών αναγκών τους.

Για παράδειγμα, μπορούν να δουν, ανά πάσα στιγμή, τα όρια όλων των ακινήτων που έχουν καταγραφεί σε μία περιοχή, να διακρίνουν τους κοινόχρηστους χώρους (π.χ. δρόμους, πλατείες κλπ) και τις τυχόν ειδικού ενδιαφέροντος εκτάσεις που υπάρχουν εκεί (π.χ. ρέματα, ποτάμια, λίμνες, αιγιαλός κλπ).

Επιπλέον, σε σχέση με την αναπτυξιακή διάσταση του Κτηματολογίου, τα παραπάνω δεδομένα μπορούν να ενταχθούν σε εφαρμογές που αφορούν:

* στον σχεδιασμό και στην αξιολόγηση επενδύσεων
* στην επέκταση σχεδίων πόλης
* στην παροχή υπηρεσιών
* στη χάραξη και υλοποίηση αγροτικών αναπτυξιακών προγραμμάτων
* στη μελέτη κοινωνικών προβλημάτων
* στην προστασία και παρακολούθηση του περιβάλλοντος και
* στην αντιμετώπιση φυσικών καταστροφών.

Η Γεωπύλη, η οποία αναπτύχθηκε με συγχρηματοδότηση της Ελλάδος και της Ευρωπαϊκής Ένωσης στο πλαίσιο υλοποίησης του Επιχειρησιακού Προγράμματος «Ανταγωνιστικότητα-Επιχειρηματικότητα-Καινοτομία» 2014-2020 (ΕΠΑνΕΚ 2014-2020), εξυπηρετεί περίπου 20.000 «συνδέσεις» την εβδομάδα, δηλαδή, περίπου 3.000 «συνδέσεις» την ημέρα. Συνολικά, κατά τη διάρκεια των τριών χρόνων λειτουργίας της, έχει εξυπηρετήσει πάνω από τρία εκατομμύρια αιτήματα.

Η χρήση της βρίσκει εφαρμογή σε δεκάδες δραστηριότητες που λαμβάνουν χώρα καθημερινά, από τις πιο απλές, όπως ο εντοπισμός ενός ακινήτου, έως τις πιο σύνθετες, όπως η διενέργεια μελετών ή ερευνητικών έργων που χρειάζονται πρόσβαση στα γεωχωρικά δεδομένα του κτηματολογίου.

Επιπροσθέτως, με την ανάπτυξή της και τη θέση της σε λειτουργία, η Γεωπύλη έχει συμβάλει στην εμπρόθεσμη κάλυψη των υποχρεώσεων της χώρας μας έναντι της Ευρωπαϊκής Ένωσης για την Οδηγία 2007/2/2007 – INSPIRE όσον αφορά στη θεματική κατηγορία των κτηματολογικών στοιχείων.

Σημειώνεται ότι εκτός από τα ανωτέρω αναφερόμενα στοιχεία, τα οποία ενημερώνονται σε τακτική βάση, η Γεωπύλη θα μπορούσε να εμπλουτιστεί και με επιπλέον γεωχωρικά δεδομένα που δημιουργούνται είτε μέσω της διαδικασίας σύνταξης και λειτουργίας του Κτηματολογίου, είτε μέσω άλλων δράσεων του Κτηματολογίου, αυξάνοντας έτσι, συστηματικά, το πλήθος των στοιχείων που είναι διαθέσιμα για στους χρήστες. Mε τον τρόπο αυτό, η Γεωπύλη θα μπορούσε να λειτουργήσει ως ένας κεντρικός πυλώνας πρόσβασης χρηστών στα βασικά χαρτογραφικά και κτηματολογικά στοιχεία της χώρας, μέρος των οποίων υπάγεται στα «δεδομένα υψηλής αξίας» για τη χώρα.

Η εξέλιξη αυτή, όχι απλώς θα συμβάλει στην κάλυψη των αναγκών σε βασικά γεωχωρικά δεδομένα, αλλά θα συντελέσει και στην ανάπτυξη της Εθνικής Υποδομής Γεωχωρικών Δεδομένων της χώρας (ΕΥΓΕΠ), που αποτελεί στόχο για την Ελληνική Πολιτεία εδώ και πολλά χρόνια.

# ΘΕΜΑΤΑ ΕΠΙΧΕΙΡΗΜΑΤΙΚΩΝ ΠΑΡΚΩΝ (ΕΠ) / ΟΡΓΑΝΩΜΕΝΩΝ ΥΠΟΔΟΧΕΩΝ ΜΕΤΑΠΟΙΗΤΙΚΩΝ & ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΟΥΜΕΔ) ΚΑΙ ΕΦΟΔΙΑΣΤΙΚΗΣ

## **Α. Θεσμοθετήθηκε με ΚΥΑ ως Άτυπη Βιομηχανική Συγκέντρωση (ΑΒΣ) η βιομηχανική περιοχή Καλοχωρίου Θεσσαλονίκης**

Δημοσιεύθηκε στο ΦΕΚ 5486/Β/2023 η υπ’ αριθμ. 79474/2023 Κοινή Υπουργική Απόφαση των Υπουργών Περιβάλλοντος & Ενέργειας και Ανάπτυξης, με την οποία αποφασίστηκε ο χαρακτηρισμός της βιομηχανικής περιοχής Καλοχωρίου Θεσσαλονίκης ως Άτυπης Βιομηχανικής Συγκέντρωσης (ΑΒΣ), η οποία χρήζει περιβαλλοντικής και λειτουργικής εξυγίανσης, κατά τα οριζόμενα στην παρ. 2 του άρθρου 20 του ν. 4982/2022.

Η ανωτέρω απόφαση στηρίχθηκε σε ειδικές μελέτες, που εκπόνησε η «Σαμαράς & Συνεργάτες Α.Ε. - Σύμβουλοι Μηχανικοί» για λογαριασμό της Γενικής Γραμματείας Βιομηχανίας, όπως προβλέπεται στην παρ.2 του άρθρου 20 του ν. 4982/2022, καθιστώντας έτσι την ΑΒΣ Καλοχωρίου, ως την πρώτη ΑΒΣ της χώρας μας, που χαρακτηρίζεται θεσμικά ως τέτοια με ΚΥΑ. Ο χαρακτηρισμός αυτός ανοίγει τον δρόμο για την επίλυση ενός πάγιου αιτήματος της τοπικής επιχειρηματικότητας και αποτελεί πρότυπο για τη μεθόδευση της εξυγίανσης και άλλων αντίστοιχων περιοχών, που έχουν αναπτυχθεί στην Ελλάδα, περιπτώσεις πολυάριθμες, όπως έχει αναδειχθεί από το «Επιχειρησιακό Σχέδιο για την ανάπτυξη Επιχειρηματικών Πάρκων» της Γενικής Γραμματείας Βιομηχανίας. Η έκδοση της αναφερόμενης ΚΥΑ αποτελεί, εξάλλου, προϋπόθεση και παράλληλα το πρώτο βήμα προς την εξυγίανση της ΑΒΣ μέσω της ανάπτυξης Επιχειρηματικού Πάρκου Εξυγίανσης (ΕΠΕ) βάσει των προβλέψεων του Ν 4982/2022.

Επισημαίνεται ότι με τις μελέτες της «Σαμαράς & Συνεργάτες Α.Ε. - Σύμβουλοι Μηχανικοί» τεκμηριώθηκε η ανάγκη πολεοδομικής και περιβαλλοντικής εξυγίανσης της περιοχής, μέσω της καταγραφής της υφιστάμενης κατάστασης, της ανάλυσης όλων των χωροταξικών και τεχνικών χαρακτηριστικών και της ανάδειξης των συναφών προβλημάτων που εντοπίζονται στην ευρύτερη περιοχή. Ειδικότερα, προσδιορίστηκε η προκρινόμενη οριογραμμή της περιοχής ΑΒΣ προς εξυγίανση, η οποία αφορά σε περιοχή με συνολική επιφάνεια περί τα 11.294 στρέμματα, εντός της οποίας περιλαμβάνονται 875 περίπου επιχειρήσεις, και επιβεβαιώθηκε η κάλυψη των όρων και περιορισμών της σχετικής νομοθεσίας.

Η αίτηση για την έκδοση της ΚΥΑ, υπεβλήθη από την Περιφέρεια Κεντρικής Μακεδονίας, ως επισπεύδων κατά τον νόμο Φορέας και συνυπογράφηκε από το σύνολο των Φορέων που εκπροσωπούν τις επιχειρήσεις, ήτοι το Εμπορικό & Βιομηχανικό Επιμελητήριο Θεσσαλονίκης (ΕΒΕΘ), το Βιοτεχνικό Επιμελητήριο Θεσσαλονίκης (ΒΕΘ), το Επαγγελματικό Επιμελητήριο Θεσσαλονίκης (ΕΕΘ), ο Σύνδεσμος Βιομηχανιών Ελλάδος (ΣΒΕ), ο Σύνδεσμος Εξαγωγέων Βορείου Ελλάδος (ΣΕΒΕ), συμπεριλαμβανομένης και της ΕΤΒΑ ΒΙΠΕ ΑΕ, από το Τεχνικό Επιμελητήριο Ελλάδος/Τμήμα Κεντρικής Μακεδονίας και από τους αρμόδιους Δήμους Δέλτα & Εικόνα που περιέχει χάρτης, κείμενο, Άτλας

Περιγραφή που δημιουργήθηκε αυτόματαΑμπελοκήπων-Μενεμένης.

Αξίζει, μάλιστα, να σημειωθεί ότι στο πλαίσιο της κοινής σύσκεψης που πραγματοποιήθηκε τον Ιούλιο 2022 στην Περιφέρεια Κεντρικής Μακεδονίας με εκπροσώπους παραγωγικών και επιμελητηριακών φορέων, ο Περιφερειάρχης κος Α.Τζιτζικώστας δεσμεύτηκε ενώπιον όλων των συμμετεχόντων, για την κάλυψη μέρους ή του συνόλου του κόστους των μελετών και των έργων υποδομής του ΕΠΕ Καλοχωρίου μέσω του Περιφερειακού Επιχειρησιακού Προγράμματος (ΠΕΠ) Κεντρικής Μακεδονίας, με σκοπό τον περιορισμό του προϋπολογισμού του επιχειρηματικού σχεδίου ανάπτυξης του ΕΠΕ και κατ’ επέκταση για τη μείωση των χρηματικών εισφορών των ιδιοκτητών γης, όπως ο νόμος ορίζει για την εφαρμογή του ρυμοτομικού σχεδίου και την ανάπτυξη των κοινόχρηστων-κοινωφελών υποδομών του ΕΠΕ.

**Χαρακτηριστικά Άτυπης Βιομηχανικής Συγκέντρωσης (ΑΒΣ) Καλοχωρίου**

Η έντονη και άναρχη συγκέντρωση επιχειρήσεων στην ευρύτερη περιοχή του **Καλοχωρίου Θεσσαλονίκης** από τη δεκαετία του ’70, τόσο βορείως όσο και νοτίως της ΠΑΘΕ/ ΝΕΟΑΘ, έχει οδηγήσει στη διαμόρφωση της μεγαλύτερης **Άτυπης Βιομηχανικής Συγκέντρωσης (ΑΒΣ)** της Βορείου Ελλάδος, όπως έχει αναδειχθεί και στο «Επιχειρησιακό Σχέδιο για την ανάπτυξη Επιχειρηματικών Πάρκων» της Γενικής Γραμματείας Βιομηχανίας.

Η απουσία συνολικού πολεοδομικού σχεδιασμού και η ανεπάρκεια τεχνικών υποδομών και δικτύων στην ΑΒΣ Καλοχωρίου (αγροτικές οδοί με μικρό πλάτος, ανεπαρκή δίκτυα διαχείρισης αποβλήτων και ομβρίων, απουσία διαχείρισης απορριμμάτων κ.α.), έχουν επιφέρει πολλαπλασιαστικά περιβαλλοντικά προβλήματα και όχληση, με αρνητικές επιπτώσεις στο φυσικό και οικιστικό περιβάλλον, στην υγεία, στην τοπική οικονομία, αλλά και στην ίδια τη λειτουργία των επιχειρήσεων (αναπτυξιακή υστέρηση, αυξημένα λειτουργικά έξοδα, αδυναμία έκδοσης/ανανέωσης αδειοδοτήσεων, καθιζήσεις, συγκέντρωση λιμναζόντων υδάτων, κυκλοφοριακά ζητήματα, μη επαρκή και συχνή αποκομιδή απορριμμάτων, εναποθέσεις στερεών αποβλήτων στον Δενδροπόταμο κ.α.). Ταυτόχρονα όμως, τα εθνικά οδικά δίκτυα, το λιμάνι και το σιδηροδρομικό δίκτυο που διατρέχουν και γειτνιάζουν με την ΑΒΣ Καλοχωρίου, έχουν μετατρέψει την περιοχή σε **επιχειρηματικό κόμβο διεθνούς εμβέλειας**, γεγονός που έχει ως αποτέλεσμα το συνεχές ενδιαφέρον των επιχειρήσεων για εγκατάσταση στην περιοχή, οι οποίες (επιχειρήσεις) σημειωτέον, παρά τις αναφερόμενες αντίξοες συνθήκες λειτουργίας τους, συμβάλλουν καθοριστικά στην οικονομία της Κεντρικής Μακεδονίας και γενικότερα στο ΑΕΠ.

Σημειώνεται ότι η ΑΒΣ Καλοχωρίου αναπτύσσεται σε περιοχή με θεσμοθετημένες χρήσεις γης βάσει των ισχυόντων Γενικών Πολεοδομικών Σχεδίων, που επιτρέπουν τη δυνατότητα εγκατάστασης επιχειρηματικών και επαγγελματικών δραστηριοτήτων **σε καθεστώς εκτός σχεδίου δόμησης**, επιτρέποντας κατά αυτόν τον τρόπο, **την αέναη, ανεξέλεγκτη και ανοργάνωτη εγκατάσταση επιχειρήσεων και την περιβαλλοντική υποβάθμιση της περιοχής**, οικοδομώντας άναρχα κάθε διαθέσιμη έκταση.

**Επιχειρηματικό Πάρκο Εξυγίανσης (ΕΠΕ) Καλοχωρίου - Πλεονεκτήματα**

Το ΕΠΕ Καλοχωρίου, το οποίο θα αποτελεί ένα ολοκληρωμένο σύνολο δομών και υπηρεσιών με πλήρη ανάπτυξη των απαιτούμενων τεχνικών υποδομών (οδοποιία, υδραυλικά-αποχετευτικά δίκτυα, ενεργειακά - ευρυζωνικά δίκτυα κλπ), θα αναπτυχθεί για λόγους **δημόσιας ωφέλειας,** με βάση τις **σύγχρονες σχεδιαστικές και αναπτυξιακές απαιτήσεις για την οργάνωση των χρήσεων γης, την περιβαλλοντική προστασία, τον πράσινο και ψηφιακό μετασχηματισμό της παραγωγικής βάσης, την υποστήριξη της βιομηχανικής συμβίωσης.**

Οι κυριότεροι στόχοι της ίδρυσης και λειτουργίας του ΕΠΕ, είναι η **προστασία του περιβάλλοντος**, η **περιφερειακή ανάπτυξη, η πράσινη και ψηφιακή μετάβαση των επιχειρηματικών δραστηριοτήτων,** η **ενίσχυση της επιχειρηματικότητας,** της **ανταγωνιστικότητας,** της **παραγωγικότητας** και της **απασχόλησης, και** η **βελτίωση της ποιότητας ζωής** πέριξ αυτού, υπό τη διαχείριση και την επίβλεψη της **Ανώνυμης Εταιρείας ειδικού σκοπού (Εταιρεία Ανάπτυξης & Διαχείρισης Επιχειρηματικού Πάρκου - ΕΑΔΕΠ)** που θα συσταθεί για αυτό το σκοπό. Στην ΕΑΔΕΠ θα έχουν τη δυνατότητα να συμμετέχουν οι εγκατεστημένες επιχειρήσεις οι οποίες θα αποφασίζουν οι ίδιες για την ανάπτυξη και λειτουργία του Πάρκου σύμφωνα με τις ανάγκες τους, στόχο στον οποίο αποσκοπεί η Περιφέρεια Κεντρικής Μακεδονίας, ήτοι **στη δημιουργία ενός Φορέα που τον πρώτο λόγο θα έχουν οι επιχειρήσεις, ενώ η Περιφέρεια και λοιποί Φορείς που θα συμμετέχουν, θα συνεπικουρούν στις σχετικές ενέργειες** **και αποφάσεις**.

Το σύγχρονο Επιχειρηματικό Πάρκο που σχεδιάζεται να αναπτυχθεί, θα αποτελέσει **ισχυρό αναπτυξιακό πόλο** στη Δυτική Θεσσαλονίκη, ο οποίος θα προσφέρει στις επιχειρήσεις σημαντικά οφέλη, όπως (ενδεικτικά):

* ευνοϊκούς όρους δόμησης,
* ασφάλεια χωροθέτησης / διασφάλιση αδειοδότησης,
* εκτεταμένα έργα υποδομής (οδοποιία, ύδρευση, αποχέτευση ομβρίων και ακαθάρτων, ευρυζωνικό δίκτυο 5G, οδοφωτισμός, Μονάδα Καθαρισμού Αποβλήτων κ.α.) για την ενίσχυση της ανταγωνιστικότητας των επιχειρήσεων στις σύγχρονες απαιτήσεις,
* χαμηλό κόστος εγκατάστασης και λειτουργίας - οικονομικά και φορολογικά κίνητρα,
* αξίες γης με όρους εντός σχεδίου κ.α.

Ειδικότερα, μέσω της πολεοδόμησης της περιοχής ανάπτυξης του ΕΠΕ, **η περιοχή της ΑΒΣ θα μετατραπεί επί της ουσίας σε περιοχή «εντός σχεδίου»**, όπου θα διαμορφωθούν **οικοδομικά τετράγωνα** και κατ’ επέκταση επιμέρους **βιομηχανικά οικόπεδα που θα περιβάλλονται από εκτεταμένα κοινόχρηστα έργα υποδομής** (νέες οδικές χαράξεις, διαπλάτυνση υφιστάμενων οδών, διευρυμένα υδραυλικά δίκτυα και ηλεκτρομηχανολογικές-τηλεπικοινωνιακές εγκαταστάσεις κλπ). Παράλληλα, **οι επιχειρήσεις θα λειτουργούν υπό σαφείς και περιοριστικούς όρους, κανόνες και διαδικασίες ελέγχου** και με σύγχρονα έργα υποδομής, γεγονός που θα έχει ως αποτέλεσμα την εξασφάλιση της εξυγίανσης και της προστασίας του περιβάλλοντος, την αειφορική ανάπτυξη, την ενίσχυση της επιχειρηματικότητας και την βελτίωση των κοινωνικών και οικονομικών συνθηκών των γειτονικών περιοχών, σε αντίθεση με την αρνητική και παγιωμένη κατάσταση που επικρατεί εδώ και πολλά έτη στη βιομηχανική ζώνη του Καλοχωρίου.

Σύμφωνα με τις προβλέψεις της κείμενης νομοθεσίας, στο πλαίσιο της πολεοδομικής οργάνωσης του Πάρκου και της ανάπτυξης των ολοκληρωμένων κοινόχρηστων έργων υποδομής, οι ιδιοκτήτες των ακινήτων που βρίσκονται μέσα στο όριο του ΕΠΕ, οφείλουν να συμμετάσχουν στην ανάπτυξη του Πάρκου με **εισφορές σε γη και σε χρήμα**, όπως γίνεται σε κάθε περίπτωση ένταξης μιας περιοχής σε ρυμοτομικό σχέδιο, όπου **για την περίπτωση των ΕΠΕ οι σχετικές εισφορές περιορίζονται σημαντικά** σε σχέση με άλλες περιπτώσεις πολεοδόμησης, λόγω της διαμορφωμένης κατάστασης από τις υφιστάμενες επιχειρηματικές δραστηριότητες. Συγκεκριμένα, η **εισφορά σε γη**, που εξασφαλίζει την απαιτούμενη έκταση για τη δημιουργία των κοινόχρηστων χώρων και των δικτύων και εγκαταστάσεων υποδομών, ανέρχεται σε **15%** της αρχικής έκτασης της ιδιοκτησίας πριν την πολεοδόμηση, με **δυνατότητα να μειωθεί μέχρι το 10%** υπό προϋποθέσεις. Αντίστοιχα, η **εισφορά σε χρήμα** ανέρχεται σε **15%** της αρχικής έκτασης της ιδιοκτησίας κατά την ημερομηνία έκδοσης της εγκριτικής ΚΥΑ του Πάρκου, η οποία αποτελεί την ιδία συμμετοχή των ιδιοκτητών για την κατασκευή των απαραίτητων έργων υποδομής του ΕΠΕ, δηλαδή για την κάλυψη του προϋπολογισμού του έργου (γενικότερα τα Επιχειρηματικά Πάρκα είναι επί της ουσίας έργα «αυτοχρηματοδοτούμενα» από τους ιδιοκτήτες γης).

Συμπερασματικά, **η ανάπτυξη του ΕΠΕ θα συμβάλλει καθοριστικά στη δημιουργία ενός νέου, δυναμικού, αναπτυξιακού πόλου, ο οποίος θα παρέχει τη δυνατότητα στις επιχειρήσεις να επωφεληθούν των προνομίων που προσφέρουν τα Επιχειρηματικά Πάρκα (λειτουργικά, αναπτυξιακά, πολεοδομικά, οικονομικά, αδειοδοτικά, περιβαλλοντικά, οικονομίες κλίμακας κ.α), λειτουργώντας ταυτόχρονα υπό ελεγχόμενες συνθήκες, που θα συντείνουν στην περιβαλλοντική προστασία του ευαίσθητου οικοσυστήματος του Καλοχωρίου και στη βελτίωση της ποιότητας ζωής των πολιτών της Π.Ε. Θεσσαλονίκης**. Μέσω της πολεοδόμησης της περιοχής του ΕΠΕ, θα επιτευχθεί η **οργανωμένη χωροθέτηση των επιχειρήσεων**, που αποτελεί το **κατάλληλο εργαλείο για την περιβαλλοντική προστασία και αποτελεσματική ενίσχυση της ανταγωνιστικότητας των επιχειρήσεων**.

Επισημαίνεται ότι αντίστοιχες ενέργειες θα πρέπει να πραγματοποιηθούν και για άλλες ΑΒΣ, οι οποίες ανέρχονται σε 185 στο σύνολο της επικράτειας, σύμφωνα με το «Επιχειρησιακό Σχέδιο για την ανάπτυξη Επιχειρηματικών Πάρκων» της Γενικής Γραμματείας Βιομηχανίας (2020). Προς αυτή την κατεύθυνση, η Περιφέρεια Κεντρικής Μακεδονίας εκπόνησε προσφάτως Σχέδιο Δράσης για την εξυγίανση των 30 ΑΒΣ που εντοπίζονται στις Περιφερειακές Ενότητες Θεσσαλονίκης, Κιλκίς, Πέλλας, Ημαθίας, Σερρών και Χαλκιδικής, ενώ όπως είναι γνωστό, βρίσκεται σε εξέλιξη η έκδοση της εγκριτικής ΚΥΑ ανάπτυξης του Επιχειρηματικού Πάρκου Οινοφύτων που θα αποτελέσει το πρώτο αδειοδοτημένο ΕΠΕ της χώρας.

## **Β. Αξιοποίηση του πρώην στρατοπέδου Γκόνου για τη δημιουργία Εμπορευματικού Κέντρου Συνδυασμένων Μεταφορών**

1. **Ανάπτυξη Εφοδιαστικής Αλυσίδας στην Κεντρική Μακεδονία**

Ο τομέας της **εφοδιαστικής αλυσίδας και των Logistics** παρουσιάζει τα τελευταία χρόνια **ραγδαία ανάπτυξη** στη χώρα μας (αντιπροσωπεύει το **9% του ΑΕΠ**), που οφείλεται στις αλλαγές που συντελέστηκαν λόγω της τάχιστης ανάπτυξης του ηλεκτρονικού εμπορίου και ιδίως, στο γεγονός ότι η Ελλάδα αποτελεί ένα σημαντικό διαμετακομιστικό κόμβο για τις διεθνείς εμπορευματικές ροές, με καθοριστικό ρόλο στη διαμόρφωση των νέων δικτύων διαμεταφορών.

Ειδικότερα στη **Θεσσαλονίκη** και ευρύτερα στην **Κεντρική Μακεδονία**, οι επιχειρήσεις που δραστηριοποιούνται στην εφοδιαστική αλυσίδα, παρουσιάζουν εκρηκτική ανάπτυξη, με δεδομένη τη στρατηγική θέση της Θεσσαλονίκης που αποτελεί την πρώτη μεγάλη ελληνική πόλη με την οποία συνδέεται το **πανευρωπαϊκό δίκτυο μεταφορικής διασύνδεσης ΤΕΝ-Τ**, το οποίο ενσωματώνει τη δημιουργία ενός δικτύου σιδηροδρομικών γραμμών, δρόμων, εσωτερικών πλωτών οδών, θαλάσσιων ναυτιλιακών διαδρομών, λιμένων, αεροδρομίων και σιδηροδρομικών τερματικών. Με αυτό τον τρόπο, στη Θεσσαλονίκη συνδέονται τα βασικά ελληνικά οδικά και σιδηροδρομικά δίκτυα, με τα αντίστοιχα δίκτυα σε Βαλκάνια (Βουλγαρία, Ρουμανία) και κεντροανατολική Ευρώπη (Αυστρία, Ουγγαρία, Σλοβακία, Τσεχία, Γερμανία), ενώ αντίστοιχα υπάρχει διασύνδεση με τους σημαντικότερους εμπορικούς λιμένες της Ελλάδος (Πειραιάς, Πάτρα, Ηγουμενίτσα) και των αναφερόμενων χωρών [Μπουργκάς, Κωστάντζα (μέσω Ουγγαρίας), Βρέμη, Αμβούργο, Λίμπεκ, Ρόστοκ].

1. **Αξιοποίηση ακινήτου πρώην Στρατοπέδου Γκόνου για την ανάπτυξη διαμετακομιστικού Εμπορευματικού Κέντρου**

Στο πλαίσιο του **Εθνικού Στρατηγικού Σχεδίου Μεταφορών** και της στρατηγικής για την εφοδιαστική αλυσίδα, αξιολογήθηκε ως αναγκαία η **ανάπτυξη ενός σύγχρονου Εμπορευματικού Κέντρου Συνδυασμένων Μεταφορών στη Θεσσαλονίκη**, με σκοπό τη διαμόρφωση χώρων αποθήκευσης υψηλών προδιαγραφών για την ενίσχυση του ρόλου της χώρας στην παγκόσμια εφοδιαστική αλυσίδα.

Προς αυτή την κατεύθυνση, προκρίθηκε ως ενδεδειγμένη λύση η **αξιοποίηση του πρώην Στρατοπέδου Γκόνου** επιφανείας **672.269,63τ.μ**, το οποίο βρίσκεται στο δυτικό τμήμα του Πολεοδομικού Συγκροτήματος Θεσσαλονίκης, εντάσσεται σε μία ευρύτερη περιοχή όπου δραστηριοποιούνται και συνυπάρχουν όλοι οι κλάδοι της επιχειρηματικότητας πλησίον ενός εκτεταμένου δικτύου συνδυασμένων μεταφορών και με βάση τις ειδικές προβλέψεις του Αρθ.14 του Ν.4302/2014, δύναται να αναπτυχθεί ως **Επιχειρηματικό / Εμπορευματικό Πάρκο Εφοδιαστικής Εθνικής Εμβέλειας** σύμφωνα με τις διαδικασίες του Ν.4982/2022.

Εικόνα που περιέχει χάρτης, Αεροφωτογραφία, Πανοραμική άποψη, κείμενο

Περιγραφή που δημιουργήθηκε αυτόματα

***Ακινητο πρώην Στρατοπέδου Γκόνου***

Το ακίνητο, ιδιοκτησίας του Υπουργείου Εθνικής Οικονομίας και Οικονομικών το οποίο έχει παραχωρηθεί κατά χρήση στη ΓΑΙΑΟΣΕ ΑΕ (καθολική διάδοχο της «Εμπορευματικά Κέντρα Α.Ε.» του ΟΣΕ), εντοπίζεται σε ιδιαίτερα **στρατηγική και κομβική θέση** διαμορφώνοντας πρόσφορο έδαφος για την **ανάπτυξη Εμπορευματικού Κέντρου που δύναται να διαδραματίσει ευρύτερο στρατηγικό ρόλο στα logistics**, **με αιχμή του δόρατος και τις βαλκανικές χώρες και αγορές**.

Συγκεκριμένα βρίσκεται κοντά στον **Λιμένα Θεσσαλονίκης** (8,1χλμ), με εύκολη πρόσβαση στην **Εγνατία Οδό** (3χλμ. από τον κόμβο Καλοχωρίου\_Κ1 και τον κόμβο Ιωνίας Διαβατών\_Κ2) και σε λοιπούς βασικούς οδικούς άξονες (1,5χλμ από **Νέα Εθνική Οδό Αθήνας Θεσσαλονίκης**\_ΝΕΟΑΘ & **Εσωτερική Περιφερειακή Θεσσαλονίκης**, 650μ από **Εθνική Οδό Θεσσαλονίκης-Βέροιας/Οδός Μοναστηρίου**), καθώς και στο σιδηροδρομικό δίκτυο (γειτνίαση με σιδηροδρομικό δίκτυο, άμεση εγγύτητα με το **Σταθμό Διαλογής του ΟΣΕ** και πλησίον του **Εμπορευματικού Σιδηροδρομικού Σταθμού**). Επίσης, στην ευρύτερη περιοχή χωροθέτησης του ακινήτου, εντοπίζεται η **Βιομηχανική Περιοχή (ΒΙ.ΠΕ.) Σίνδου** (5,5χλμ), καθώς και η **Άτυπη Βιομηχανική Συγκέντρωση (ΑΒΣ) Καλοχωρίου,** όπου βρίσκονται εγκαταστημένες πλήθος επιχειρηματικών δραστηριοτήτων (επιχειρήσεις μεταφορών και αποθήκευσης, βιομηχανικές-μεταποιητικές μονάδες, εμπόριο-χονδρεμπόριο κ.α.).

Εικόνα που περιέχει χάρτης, κείμενο, Άτλας

Περιγραφή που δημιουργήθηκε αυτόματα

***Εγγύτητα ακινήτου πρώην Στρατοπέδου Γκόνου με δίκτυο συνδυασμένων μεταφορών και με πόλους συγκέντρωσης επιχειρηματικών δραστηριοτήτων (ΒΙΠΕ Σίνδου και ΑΒΣ Καλοχωρίου)***

Το ακίνητο είναι **άρτιο και οικοδομήσιμο** με τα κατά κανόνα όρια αρτιότητας, σύμφωνα με τις ισχύουσες πολεοδομικές διατάξεις.

Οι **ισχύοντες όροι δόμησης** για την εγκατάσταση επιχειρηματικών δραστηριοτήτων εφοδιαστικής έχουν ως κάτωθι:

* μέγιστος **Συντελεστής Δόμησης**: **0,6** (δυνατότητα δόμησης έως 403.361,78 τ.μ.)
* μέγιστο **Ποσοστό Κάλυψης**: **40%** (δυνατότητα κάλυψης έως 268.907,85 τ.μ.)
* **πλάγιες αποστάσεις** του κτιρίου από τα όρια του γηπέδου: **10 μ**.,
* μέγιστο **Ύψος Κτιρίου**: **14 μ**.
* μέγιστος **Συντελεστής κατ' Όγκον εκμετάλλευσης**: **4,5**.

Παρέκκλιση επιτρέπεται ως προς το ύψος του κτιρίου, έως 15 μ. και ως προς τον συντελεστή όγκου στη βάση τεκμηρίωσης και χορηγείται με απόφαση του Υπουργού Περιβάλλοντος και Ενέργειας, ύστερα από γνωμοδότηση το Κεντρικού Συμβουλίου Πολεοδομικών Θεμάτων και Αμφισβητήσεων (ΚΕ.ΣΥ.ΠΟ.ΘΑ.).

1. **Ωρίμανση επιχειρηματικού σχεδίου ανάπτυξης Εμπορευματικού Κέντρου Γκόνου / ΤΑΙΠΕΔ**

Η **Μονάδα Συμβάσεων Στρατηγικής Σημασίας (Project Preparation Facility – PPF) του Ταμείου Αξιοποίησης Ιδιωτικής Περιουσίας Δημοσίου (ΤΑΙΠΕΔ)**, έχει αναλάβει τη δρομολόγηση των απαιτούμενων διαδικασιών για την ωρίμανση του έργου αξιοποίησης του πρώην Στρατοπέδου Γκόνου (Α΄ Φάση) και τη διεξαγωγή σχετικής διαγωνιστικής διαδικασίας για την παραχώρηση για την ανάπτυξη Εμπορευματικού και Διαμετακομιστικού Κέντρου (Β΄ Φάση).

Σε συνέχεια διαγωνιστικής διαδικασίας για την Α Φάση του Έργου που πραγματοποίησε το ΤΑΙΠΕΔ, τον Μάιο 2023 ανατέθηκε σε εξειδικευμένο σχήμα Συμβούλων [Ernst & Young Business Advisory Solutions (Οικονομικός Σύμβουλος) / Samaras & Associates S.A.- Consulting Engineers (Τεχνικός Σύμβουλος) / Nicolas Kanellopoulos-Chara Zerva & Associates Law Office / Law Office Flogaitis-Siouti & Associates (Νομικός Σύμβουλος)], η «**Παροχή υπηρεσιών τεχνικού, νομικού και χρηματοοικονομικού συμβούλου για την ωρίμανση του έργου “Αξιοποίηση του πρώην στρατοπέδου Γκόνου”**». Αντικείμενο της αναφερόμενης υπηρεσίας που είναι σε εξέλιξη, είναι η υποστήριξη του ΤΑΙΠΕΔ στη διενέργεια και ολοκλήρωση όλων των απαραίτητων ενεργειών ωρίμανσης του έργου αξιοποίησης της έκτασης των 672 στρεμμάτων περίπου του πρώην στρατοπέδου Γκόνου, για τη δημιουργία Εμπορευματικού Κέντρου Συνδυασμένων Μεταφορών.

Με βάση τα αποτελέσματα του Τεχνικού και Νομικού Ελέγχου του ακινήτου, θα ολοκληρωθεί η **τεχνική και χρηματοοικονομική αξιολόγηση 3 εναλλακτικών εξεταζόμενων «πολεοδομικών εργαλείων»** για την ανάπτυξη του Εμπορευματικού Κέντρου με ενδεικτικό μίγμα χρήσεων Logistics, μεταποίησης και Ελεύθερης Ζώνης Εμπορίου, που αφορούν στα εξής:

* **Ειδικό Πολεοδομικό Σχέδιο** **(ΕΠΣ)** του αρθ.8 του Ν.4447/2016, όπως αυτό έχει τροποποιηθεί και ισχύει, το οποίο εγκρίνεται με Προεδρικό Διάταγμα (Π.Δ), κατόπιν εισήγησης του ΣτΕ

ή

* **Ειδικό Σχέδιο Χωρικής Ανάπτυξης Δημοσίων Ακινήτων (ΕΣΧΑΔΑ)** του Ν.3986/2011, το οποίο εγκρίνεται με Προεδρικό Διάταγμα (Π.Δ), κατόπιν εισήγησης του ΣτΕ και ακολουθεί έκδοση ΚΥΑ Χωροθέτησης,

ή

* **Επιχειρηματικό Πάρκο (ΕΠ)** του Ν.4982/2022, το οποίο εγκρίνεται με την έκδοση ΚΥΑ.

Από την ολοκλήρωση της αξιολόγησης των εναλλακτικών σεναρίων (κριτήρια αξιολόγησης: βελτιστοποίηση όρων δόμησης, πολεοδομικά & αναπτυξιακά οφέλη, διοικητικές/αδειοδοτικές απαιτήσεις, βιωσιμότητα επενδυτικού σχεδίου κλπ), όπου κάθε μία περίπτωση προϋποθέτει ειδικές μελέτες και διαδικασίες εγκρίσεων σύμφωνα με το κατά περίπτωση εφαρμοζόμενο θεσμικό πλαίσιο, θα προκύψει το κατάλληλο **προκρινόμενο πολεοδομικό εργαλείο**, για το οποίο ο Σύμβουλος του ΤΑΙΠΕΔ **θα εκκινήσει στα** **τέλη του 2023** την υλοποίηση όλων των απαιτούμενων ενεργειών, με στόχο **εντός του χρονικού διαστήματος 2024-2025**, **να διασφαλιστούν οι απαραίτητες εγκρίσεις, αδειοδοτήσεις και γνωμοδοτήσεις για την προβλεπόμενη ανάπτυξη, προκειμένου να επιτευχθεί η μέγιστη τεχνική και πολεοδομική ωρίμανση του ακινήτου ενόψει της διαγωνιστικής διαδικασίας παραχώρησης σε ιδιώτη επενδυτή**.

1. **Συμπεράσματα**

Η κατασκευή και λειτουργία Εμπορευματικού Κέντρου στο πρώην Στρατόπεδο Γκόνου θα αποτελέσει ένα πρωτοποριακό έργο, το οποίο, σε συνδυασμό με το Εμπορευματικό Κέντρο Θριασίου στην Αττική, **θα καταστίσουν τη χώρα πύλη εμπορευματικών μεταφορών διεθνούς εμβέλειας**.

Το **Εμπορευματικό Κέντρο Γκόνου** θα διευρύνει τις πύλες της ελληνικής αγοράς στα Βαλκάνια και **θα αναδείξει τη Θεσσαλονίκη και γενικότερα τη Βόρεια Ελλάδα, ως hub για logistics και διαμεταφορές υπερεθνικού βεληνεκούς**, όπως επιβάλλουν οι διεθνείς εξελίξεις, με πολλαπλά οφέλη που θα διαχυθούν στο σύνολο της εθνικής οικονομίας.

Η **Μονάδα Συμβάσεων Στρατηγικής Σημασίας του ΤΑΙΠΕΔ**, ως επισπεύδων φορέας ωρίμανσης του έργου, έχει προωθήσει όλες τις απαραίτητες διαδικασίες για την **επίσπευση της τεχνικής, νομικής και οικονομικής ανάλυσης και ωρίμανσης του ακινήτου,** προκειμένου να λάβει χώρα η **διαγωνιστική διαδικασία παραχώρησης** του, με τη **μέγιστη δυνατή πληρότητα του τεχνικού και αδειοδοτικού υποβάθρου του έργου**.

# ΘΕΜΑΤΑ ΥΓΕΙΑΣ & ΑΣΦΑΛΕΙΑΣ ΣΤΗΝ ΕΡΓΑΣΙΑ

## **A. Διαχείριση καταγγελιών (“WHISTLEBLOWING”) από τις επιχειρήσεις / Νέα νομοθεσία & κρίσιμες προθεσμίες συμμόρφωσης**

Με το Νόμο 4990/2022 (ΦΕΚ Α’ 210/11.11.2022) ενσωματώθηκε στην ελληνική έννομη τάξη η Οδηγία (ΕΕ) 2019/1937 του Ευρωπαϊκού Κοινοβουλίου και του Συμβουλίου της 23.10.2019 σχετικά με την προστασία των προσώπων που αναφέρουν παραβιάσεις του ενωσιακού δικαίου. Τα πρόσωπα αυτά, που απασχολούνται (με οποιουδήποτε είδους εργασιακή σχέση) σε φορείς του ιδιωτικού και δημόσιου τομέα, μπορούν πλέον χωρίς το φόβο επιβολής αντιποίνων (π.χ. απόλυσης, στέρησης προαγωγής κ.α.), να υποβάλλουν αναφορές για υφιστάμενες ή επικείμενες παραβιάσεις νομικών υποχρεώσεων από τον ίδιο το φορέα ή το προσωπικό του, που είναι επιζήμιες για το δημόσιο συμφέρον.

Με άλλα λόγια, ο Νόμος αυτός εισάγει ένα αποτελεσματικό και ολοκληρωμένο πλέγμα μέτρων προστασίας των προσώπων που αναφέρουν παραβιάσεις του δικαίου της ευρωπαϊκής ένωσης, («whistleblowers”), θέτοντας συγκεκριμένες απαιτήσεις συμμόρφωσης για τις επιχειρήσεις και φορείς του δημόσιου και ιδιωτικού τομέα, που απασχολούν περισσότερους από πενήντα (50) εργαζομένους, οι οποίες αναλύονται κατωτέρω.

**ΚΑΤΗΓΟΡΙΕΣ ΠΑΡΑΒΙΑΣΕΩΝ ΕΝΩΣΙΑΚΟΥ ΔΙΚΑΙΟΥ**

Η προστασία των προσώπων που αναφέρουν παραβιάσεις ενωσιακού δικαίου αφορά συγκεκριμένους τομείς του, όπως αναφέρεται στο άρθρο 4 του Ν. 4990/2022. Ενδεικτικά αναφέρονται παραβιάσεις που:

* + αφορούν στις διατάξεις για τις δημόσιες συμβάσεις, τις χρηματοπιστωτικές υπηρεσίες, προϊόντα και αγορές, την πρόληψη νομιμοποίησης εσόδων από παράνομες δραστηριότητες, την προστασία του περιβάλλοντος, όπως και της ιδιωτικής ζωής και των δεδομένων προσωπικού χαρακτήρα, τη δημόσια υγεία, την προστασία των καταναλωτών,
  + θίγουν τα οικονομικά συμφέροντα της Ένωσης σύμφωνα με το άρθρο 325 της Συνθήκης για τη λειτουργία της ΕΕ (Σ.Λ.Ε.Ε.), που αφορά στην απάτη ή οποιαδήποτε άλλη παράνομη δραστηριότητα κατά των οικονομικών συμφερόντων της Ένωσης,
  + σχετίζονται με την εσωτερική αγορά σύμφωνα με το άρθρο 26 παρ.2 της Σ.Λ.Ε.Ε., που αφορά στην ελεύθερη κυκλοφορία των εμπορευμάτων, προσώπων, υπηρεσιών και κεφαλαίων και στη φορολογία των εταιρειών.

**ΥΠΟΧΡΕΩΣΕΙΣ ΙΔΙΩΤΙΚΩΝ ΕΠΙΧΕΙΡΗΣΕΩΝ ΚΑΙ ΔΗΜΟΣΙΩΝ ΦΟΡΕΩΝ**

* + Ορισμός Υπευθύνου Παραλαβής και Παρακολούθησης Αναφορών (Υ.Π.Π.Α.)

Οι φορείς του ιδιωτικού και δημόσιου τομέα που απασχολούν από πενήντα (50) εργαζόμενους και άνω (ανεξαρτήτως της φύσης και διάρκειας της απασχόλησής τους, Ν.4308/2014) υποχρεούνται να ορίσουν Υπεύθυνο Παραλαβής και Παρακολούθησης Αναφορών (στο εξής «Υ.Π.Π.Α.»).

Οι επιχειρήσεις που:

* δραστηριοποιούνται στους τομείς χρηματοπιστωτικών υπηρεσιών, προϊόντων και αγορών, μεταφορών και περιβάλλοντος, και
* που λειτουργούν βάσει απόφασης έγκρισης περιβαλλοντικών όρων ή των οποίων οι δραστηριότητες δύνανται από τη φύση τους να προκαλέσουν κίνδυνο για το περιβάλλον και τη δημόσια υγεία,

**υποχρεούνται να ορίσουν Υ.Π.Π.Α., ανεξάρτητα από τον αριθμό των προσώπων που απασχολούν.**

Η παραβίαση της υποχρέωσης ορισμού Υ.Π.Π.Α. συνεπάγεται την επιβολή προστίμου από την Επιθεώρηση Εργασίας, το ύψος του οποίου θα καθοριστεί με Υπουργική Απόφαση.

* + Θέσπιση συστήματος εσωτερικών και εξωτερικών διαύλων αναφοράς των παραβιάσεων και ανάπτυξη διαδικασιών εσωτερικής υποβολής, παραλαβής και παρακολούθησης αναφοράς.

Οι φορείς του ιδιωτικού και δημόσιου τομέα θα πρέπει να δημιουργήσουν κατάλληλα κανάλια επικοινωνίας και αναφορών («Δίαυλοι Αναφοράς») και να αναπτύξουν διαδικασίες εσωτερικής υποβολής, παραλαβής και παρακολούθησης αναφοράς, διαχείρισης καταγγελιών, επικοινωνίας και τήρησης αρχείου, διασφαλίζοντας την ανωνυμία του καταγγέλλοντος (εφόσον αυτός το επιθυμεί) και εφιστώντας την προσοχή σε θέματα διασφάλισης της εμπιστευτικότητας και προστασίας των προσωπικών δεδομένων.

* + Ορισμός αρμόδιου οργάνου (π.χ. Επιτροπής) για τη διερεύνηση της αναφοράς.

Οι φορείς του ιδιωτικού και δημόσιου τομέα θα πρέπει να ορίσουν αρμόδιο ειδικό όργανο, το οποίο θα έχει ως κύριο ρόλο την αποτελεσματική και ενδελεχή διερεύνηση της υποβαλλόμενης αναφοράς.

**ΚΥΡΩΣΕΙΣ ΚΑΙ ΠΡΟΘΕΣΜΙΕΣ ΣΥΜΜΟΡΦΩΣΗΣ ΜΕ ΤΗ ΝΟΜΟΘΕΣΙΑ**

Ο Νόμος προβλέπει αυστηρές ποινές ανάλογα με την περίπτωση παραβίασης των διατάξεών του.

Ενδεικτικά:

Με **ποινή φυλάκισης και με χρηματική ποινή** τιμωρούνται τα πρόσωπα τα οποία:

* παρεμποδίζουν ή αποπειρώνται να παρεμποδίσουν την υποβολή αναφοράς,
* προβαίνουν σε αντίποινα ή κινούν κακόβουλες διαδικασίες σε βάρος των αναφερόντων και
* παραβιάζουν την υποχρέωση τήρησης του εμπιστευτικού χαρακτήρα της ταυτότητας των αναφερόντων.

Με **ποινή φυλάκισης δύο (2) τουλάχιστον ετών και χρηματική ποινή** τιμωρούνται τα πρόσωπα τα οποία εν γνώσει τους προέβησαν σε ψευδείς αναφορές ή ψευδείς δημόσιες αποκαλύψεις.

Αν κάποια από τις παραβάσεις τελέστηκε, προς όφελος ή για λογαριασμό νομικού προσώπου, επιβάλλεται σε αυτό διοικητικό πρόστιμο, το ύψος του οποίου δεν μπορεί να είναι μικρότερο από δέκα χιλιάδες (10.000) ευρώ και μεγαλύτερο από πεντακόσιες χιλιάδες (500.000) ευρώ. Για την επιμέτρηση της ανωτέρω κύρωσης λαμβάνονται υπόψη, ιδίως, η βαρύτητα της παράβασης και ο βαθμός της υπαιτιότητας.

Τέλος, οι επιχειρήσεις του ιδιωτικού τομέα με 50 έως 249 εργαζομένους οφείλουν να συμμορφωθούν με την υποχρέωση θέσπισης εσωτερικού διαύλου αναφοράς έως 17.12.2023, ενώ οι επιχειρήσεις με πάνω από 249 εργαζόμενους μέχρι την 11.05.2023. Εντός δύο μηνών από τη συμμόρφωσή τους, οι επιχειρήσεις οφείλουν να ενημερώσουν σχετικά την Επιθεώρηση Εργασίας ή τον αρμόδιο εποπτικό φορέα, σε περίπτωση υποχρέωσης ορισμού Υ.Π.Π.Α. ανεξάρτητα από τον αριθμό των εργαζομένων.

# ΘΕΜΑΤΑ ΔΙΟΙΚΗΣΗΣ, ΟΡΓΑΝΩΣΗΣ ΚΑΙ ΑΝΑΠΤΥΞΗΣ ΕΠΙΧΕΙΡΗΣΕΩΝ ΚΑΙ ΦΟΡΕΩΝ, ΕΣΩΤΕΡΙΚΟΣ ΕΛΕΓΧΟΣ ΣΕ ΙΔΙΩΤΙΚΟ ΚΑΙ ΔΗΜΟΣΙΟ ΤΟΜΕΑ

## **Α. Η Σημαντικότητα των Εργαλείων Στατιστικής στην Αποτελεσματική Ανάπτυξη ενός Συστήματος Εσωτερικού Ελέγχου**

**ΕΙΣΑΓΩΓΗ-ΙΣΤΟΡΙΚΗ ΑΝΑΔΡΟΜΗ**

Εκκινώντας από το παρελθόν και φθάνοντας μέχρι τα τέλη του 19ου αιώνα, γινόταν από τον ελεγκτή καθολικός έλεγχος, ελέγχονταν δηλαδή το σύνολο των συναλλαγών μιας επιχείρησης. Με τη μεγέθυνση, ωστόσο, των επιχειρήσεων και την αύξηση της συνθετότητας και πολυπλοκότητάς τους, ήταν πολύ αντιπαραγωγική η εξέτασή όλων των εγγράφων και των δικαιολογητικών που απαιτούνταν για τον έλεγχο και κρίθηκε απαραίτητη η εξαγωγή ασφαλών συμπερασμάτων από την εξέταση ενός υποσυνόλου των αρχείων και των συναλλαγών. Με τον τρόπο αυτό το οικονομικό κόστος των ελεγκτών θα μειωνόταν, παράλληλα με την μείωση του όγκου εργασίας, χωρίς να θίγεται η αξιοπιστία των συμπερασμάτων του έργου τους. Η μεθοδολογία αυτή βασίζεται στο εργαλείο της **ελεγκτικής δειγματοληψίας.**

Στα πλαίσια του Εξωτερικού Ελέγχου, αναλυτικές οδηγίες σχετικά με τη δειγματοληψία κατά τη διάρκεια του ελέγχου παρέχονται στα Διεθνή Ελεγκτικά Πρότυπα και πιο συγκεκριμένα στο ΔΕΠ 530, όπου αναφέρεται ότι *«το παρόν Διεθνές Πρότυπο Ελέγχου εφαρμόζεται όταν ο ελεγκτής έχει αποφασίσει να χρησιμοποιήσει ελεγκτική δειγματοληψία κατά την εκτέλεση ελεγκτικών διαδικασιών. Ασχολείται με τη χρήση στατιστικής και μη στατιστικής δειγματοληψίας από τον ελεγκτή κατά το σχεδιασμό και την επιλογή του δείγματος ελέγχου, τη διενέργεια δοκιμασιών δικλίδων και λεπτομερειών, καθώς και την αξιολόγηση των αποτελεσμάτων από το δείγμα»*. Επίσης αναφέρει ότι *«ο στόχος του ελεγκτή, όταν χρησιμοποιεί την ελεγκτική δειγματοληψία, είναι η παροχή λελογισμένης βάσης για την εξαγωγή συμπερασμάτων σχετικά με τον πληθυσμό από τον οποίο επιλέγεται το δείγμα»*.

Στα πλαίσια του **Εσωτερικού Ελέγχου**, η πρώτη αναφορά σχετικά με τη δειγματοληψία γίνεται στο Πρότυπο 2240 - Πρόγραμμα Έργου. Για την εφαρμογή του Προτύπου αναφέρεται ότι οι Εσωτερικοί Ελεγκτές, όταν αναπτύσσουν το πρόγραμμα εργασίας συνήθως λαμβάνουν υπόψη τους κινδύνους που απειλούν την περιοχή ή τη διαδικασία που εξετάζεται, τους αντικειμενικούς σκοπούς και το εύρος του έργου. Στο Πρόγραμμα Έργου, περιλαμβάνονται συνήθως το σχέδιο ανάπτυξης των πόρων και περιγράφονται οι τεχνικές ή μεθοδολογίες που θα χρησιμοποιηθούν για την εκτέλεση του έργου. Ανάμεσα σε αυτές, και σύμφωνα με αναφορές σε άλλα Πρότυπα (λ.χ. Πρότυπο 2300,2320), στις μεθοδολογίες αυτές περιλαμβάνεται και η δειγματοληψία.

**ΖΗΤΗΜΑ**

Στην επιστήμη της Στατιστικής, ως ***«Δειγματοληψία»*** ορίζεται η τεχνική της επιλογής ενός μέρους του πληθυσμού, το οποίο ονομάζεται ***«Δείγμα»***. Με τον όρο ***«Πληθυσμός»*** εννοούμε ένα πλήθος παρατηρήσεων ή μετρήσεων ο οποίος μπορεί να αποτελεί ένα πεπερασμένο ή άπειρο πλήθος στοιχείων, το οποίο ονομάζεται ***«Μέγεθος του Πληθυσμού»*** και συμβολίζεται με {*N*}. Το πλήθος των στοιχείων ενός δείγματος ονομάζεται ***«Μέγεθος του Δείγματος»*** και συμβολίζεται με {*n*}. Ο όρος δειγματοληψία υποδηλώνει την στατιστική διερεύνηση του μέρους (δείγμα) ενός συνόλου (πληθυσμός), με σκοπό την διεξαγωγή συμπερασμάτων για το σύνολο αυτό.

Με το παρόν άρθρο επιχειρείται η παρουσίαση της **σημαντικότητας των εργαλείων της στατιστικής**, εν προκειμένω μέσω της εφαρμογής **της μεθόδου της δειγματοληψίας**, στην ανάπτυξη ενός αποτελεσματικού Συστήματος Εσωτερικού Ελέγχου.

**ΘΕΩΡΗΤΙΚΗ ΠΡΟΣΕΓΓΙΣΗ**

Σε πρώτο στάδιο, είναι απαραίτητο να αναφερθεί ότι η δειγματοληψία ελέγχου επιτρέπει στον ελεγκτή να λάβει και να αξιολογήσει τεκμήρια σχετικά με ορισμένα χαρακτηριστικά των στοιχείων που επιλέχθηκαν, ώστε να σχηματίσει ένα συμπέρασμα σχετικά με τον πληθυσμό από τον οποίο προέρχεται το δείγμα. Κατά το σχεδιασμό ενός δείγματος, ο ελεγκτής είναι αυτός που καθορίζει την ανεκτή ανακρίβεια προκειμένου να αντιμετωπιστεί ο κίνδυνος ότι στο σύνολό τους τα μεμονωμένα στοιχεία μπορούν να προκαλέσουν ουσιώδη ανακρίβεια στις οικονομικές καταστάσεις και να παρέχουν περιθώριο για πιθανές μη ανιχνευμένες ανακρίβειες. Σύμφωνα με τα Διεθνή Πρότυπα Ελέγχου (ISA), διαπιστώνεται ότι κατά τη διάρκεια της δειγματοληψίας ο ελεγκτής οφείλει να ασκεί την κριτική του ικανότητα, ώστε πέραν των δειγματοληπτικών μεθοδολογιών που θα χρησιμοποιηθούν, να αξιοποιηθεί η επαγγελματική του κρίση ώστε να επιλεγούν συγκεκριμένα στοιχεία τα οποία θα ενσωματωθούν στο δείγμα προς έλεγχο. Σαφώς, η πληρότητα του ελεγχόμενου πληθυσμού από όπου επιλέγεται το δείγμα, οφείλει να διασφαλίζεται από τον ελεγκτή πριν προβεί στην επιλογή δείγματος.

Το σημαντικότερο όφελος από τη χρήση κάποιας δειγματοληπτικής μεθόδου είναι η **εξοικονόμηση χρόνου** που προκύπτει από τη διερεύνηση ενός μόνο μέρους του συνόλου των τιμών σε σχέση με το σύνολο των τιμών ενός πληθυσμού.

Ο ελεγκτής αφού ορίσει τις τιμές της Σημαντικότητας του Ελέγχου (ΣΕ) της Σημαντικότητας Απόδοσης (ΣΑ) και την τιμή των Ορίων Ελέγχου σε επίπεδο Λογαριασμού (ΟΕΛ), καλείται να δημιουργήσει δείγματα, καθορίζοντας το μέγεθος του δείγματος. Επίσης ο ελεγκτής καλείται να δημιουργήσει δείγματα ώστε να ελέγξει **την αποδοτικότητα των δικλίδων** εσωτερικού ελέγχου.

Ως προς τη μεθοδολογία επιλογής δείγματος, το Διεθνές Πρότυπο Ελέγχου ISA 530 αναγνωρίζει ότι υπάρχουν πολλές μέθοδοι επιλογής δείγματος, αλλά εξετάζει πέντε βασικές μεθόδους δειγματοληψίας ελέγχου. Αυτές είναι: **(α)** η χρήση μηχανισμού τυχαίων αριθμών, όπου η τυχαία επιλογή του δείγματος γίνεται από μηχανισμό γέννησης τυχαίων αριθμών, **(β)** η συστηματική επιλογή, κατά την οποία ο αριθμός δειγματοληπτικών μονάδων του πληθυσμού διαιρείται με το μέγεθος του δείγματος για να αποδώσει το δειγματοληπτικό διάστημα, **(γ)** η δειγματοληψία με βάση τη νομισματική μονάδα, **(δ)** η τυχαία επιλογή, κατά την οποία ο ελεγκτής επιλέγει το δείγμα χωρίς να ακολουθείται μια δομημένη τεχνική και **(ε)** η επιλογή συστάδας συναλλαγών, η οποία συνεπάγεται την επιλογή ομάδας(ων) συνεχόμενων τεμαχίων-στοιχείων (π.χ. παραστατικών) μέσα στο πλήθος των συναλλαγών. Στο σημείο αυτό, πρέπει να αναφερθεί επίσης και η επιλογή δείγματος (ή μεμονωμένων στοιχείων) με βάση την κριτική ικανότητα του ελεγκτή (Judgmental sampling technique), ως μία ξεχωριστή τεχνική επιλογής δείγματος, η οποία μπορεί να χρησιμοποιηθεί όταν ο ελεγκτής διαπιστώνει την αναγκαιότητα να συλλέξει τεκμήρια για συγκεκριμένες καταστάσεις, συναλλαγές κ.α.

Σημείο ιδιαίτερου ενδιαφέροντος ως προς τον δειγματοληψία ελέγχου, αποτελεί **ο δειγματοληπτικός κίνδυνος**. Ειδικότερα, ως δειγματοληπτικός κίνδυνος ορίζεται η πιθανότητα να βγει λάθος συμπέρασμα επειδή οι ελεγκτικές διαδικασίες δεν εφαρμόστηκαν στο σύνολο του πληθυσμού, αλλά σε δείγμα αυτού. Πιθανότητα να συμβεί υπάρχει, όταν δεν ληφθούν υπόψη δειγματικές μονάδες που περιέχουν ουσιώδεις παραλήψεις και σφάλματα, ενώ τέτοια υπάρχουν στον πληθυσμό. Επομένως, όταν το δείγμα δεν είναι αντιπροσωπευτικό του πληθυσμού, επέρχεται ο δειγματοληπτικός κίνδυνος.

Από την άλλη πλευρά, **μη δειγματοληπτικός κίνδυνος** είναι ο κίνδυνος ο ελεγκτής να βγάλει λάθος συμπέρασμα αλλά η αιτία να μη σχετίζεται με την εφαρμογή ελεγκτικών διαδικασιών σε δείγμα και όχι στο σύνολο του πληθυσμού. Στην ουσία, ο ελεγκτής δεν μπορεί να εντοπίσει την ουσιώδη παράληψη ή σφάλμα που υπάρχει στο επιλεγμένο δείγμα. Αυτό οφείλεται στην έλλειψη προσοχής του ελεγκτή κατά την διενέργεια του ελέγχου, στις γνώσεις, τις ικανότητές του και στην επιλογή ελεγκτικών διαδικασιών που δεν είναι κατάλληλες. Με τον κατάλληλο σχεδιασμό ελέγχου αλλά και την κατάλληλη εκπαίδευση και επίβλεψη των ελεγκτών, ο μη δειγματοληπτικός κίνδυνος μπορεί να περιοριστεί.

Κατά την εκτέλεση ουσιαστικών διαδικασιών, ενδέχεται να εντοπιστούν από τον ελεγκτή **ασυνήθιστα στοιχεία** που δεν ανταποκρίνονται αρχικά στις προσδοκίες του. Αυτά τα ποσά μπορούν να χρησιμεύσουν ως σημαντικά στοιχεία (Key Items) και να ενταχθούν στο δείγμα για να εκτελεστεί δοκιμή λεπτομερειών. Όταν εντοπίζεται ένα ασυνήθιστο στοιχείο, πρέπει να αξιολογείται αν φαίνεται ότι (α) είναι ακατάλληλο, (β) δεν διαθέτει επαρκές υποκείμενη επιχειρησιακή λογική και επεξήγηση από τον διαχειριστή του (management), (γ) είναι αποτέλεσμα σφάλματος και, ως εκ τούτου, εξαίρεση ή λανθασμένης δήλωσης (σφάλμα) .

Όταν ένα ασυνήθιστο στοιχείο φαίνεται να είναι ακατάλληλο ή να στερείται επαρκούς επιχειρησιακού σκεπτικού και εξηγήσεων από τη διαχείριση, ο ελεγκτής αρχικά θεωρεί ότι αποτελεί εξαίρεση, η οποία απαιτεί έρευνα. Εάν η εξαίρεση δεν μπορεί να τεκμηριωθεί από τους διαχειριστές του λογαριασμού, τότε θα πρέπει να καθοριστεί εάν είναι αποτέλεσμα λανθασμένης δήλωση στις οικονομικές καταστάσεις, δηλαδή σφάλμα.

Επόμενο βήμα **αποτελεί η έρευνα της φύσης και των αιτιών** των λανθασμένων δηλώσεων που εντοπίστηκαν κατά την εκτέλεση των διαδικασιών ελέγχου και η αξιολόγηση των πιθανών τους επιπτώσεις στον στόχο των σχετικών ουσιαστικών ελεγκτικών διαδικασιών. Ο εντοπισμός ασυνήθιστων στοιχείων συχνά βασίζεται σε μια προσδοκία ως προς τον τρόπο με τον οποίο εκτελούνται οι συναλλαγές της οντότητας.

**ΠΡΑΚΤΙΚΗ ΕΦΑΡΜΟΓΗ**

Σχετικά με την εφαρμογή της μεθόδου της δειγματοληψίας στον Εσωτερικό Έλεγχο και κατ’ επέκταση της εγκαθίδρυσης σε έναν οργανισμό ενός αποτελεσματικού Συστήματος Εσωτερικού Ελέγχου, από αυτή προκύπτουν δύο ιδιαίτερα ζητήματα: (α) **η επιλογή δείγματος** στον έλεγχο Δικλίδων Εσωτερικού Ελέγχου και (β) **τα είδη δειγματοληπτικού κινδύνου** στον έλεγχο του Συστήματος Εσωτερικού Ελέγχου.

Όσον αφορά το πρώτο, η επιλογή δείγματος για τον έλεγχο της εξέτασης των Δικλίδων Εσωτερικού Ελέγχου, δεν είναι τυπικά μία στατιστική προσέγγιση. Το γεγονός αυτό οφείλεται στο ότι η στατιστική προσέγγιση δεν είναι ιδιαίτερα πρακτική για την επιλογή δειγμάτων σε σχετικά μικρούς πληθυσμούς. Συνεπώς, η καθοδήγηση που συνήθως παρέχεται προς τους Εσωτερικούς Ελεγκτές είναι σύμφωνη με τις διεθνείς πρακτικές για την δειγματοληψία κατά την εκτέλεση δοκιμών (τεστ) Δικλίδων Εσωτερικού Ελέγχου.

Όσον αφορά το δεύτερο, στον έλεγχο της αποτελεσματικότητας του Συστήματος Εσωτερικού Ελέγχου ενός οργανισμού, το ενδιαφέρον επικεντρώνεται στη διακρίβωση της λειτουργικής αποτελεσματικότητας και πληρότητας των διάφορων Δικλίδων Ελέγχου. Ο έλεγχος αυτός έχει νόημα μόνο εάν ο Εσωτερικός Ελεγκτής επιθυμεί να χρησιμοποιήσει ένα επίπεδο κινδύνου δικλίδων χαμηλότερο από το μέγιστο και με τη βασική προϋπόθεση ότι αυτό είναι εφικτό από τα πραγματικά περιστατικά και από απόψη κόστους – οφέλους.

**ΣΥΜΠΕΡΑΣΜΑΤΑ**

Συμπερασματικά, η ελεγκτική δειγματοληψία, ως εργαλείο της στατιστικής, είναι από τα πιο σημαντικά στάδια του Προγράμματος Ελέγχου ενός οργανισμού και διαδραματίζει πολύ σημαντικό ρόλο στην εγκαθίδρυση και λειτουργία ενός αποτελεσματικού Συστήματος Εσωτερικού Ελέγχου. Είναι το στάδιο κατά το οποίο έχει προηγηθεί η μελέτη του ελεγχόμενου φορέα, έχουν εντοπισθεί οι κίνδυνοι που σχετίζονται με τη γενική λειτουργία του, καθώς και σε επιμέρους διαδικασίες του και ο Εσωτερικός Ελεγκτής καλείται να επιλέξει τα κατάλληλα στοιχεία προς έλεγχο, ώστε να διαμορφώσει την τελική του Γνώμη (θετική, αρνητική, με επιφύλαξη).

Τέλος, αυτό που προκύπτει ως γενικότερο συμπέρασμα από όλη την παραπάνω ανάλυση είναι ότι ανεξάρτητα από τη μέθοδο δειγματοληψίας που θα επιλεγεί, σπουδαίο ρόλο διαδραματίζει **η επαγγελματική κρίση του ελεγκτή**, με τη διαφοροποίηση, ίσως ότι με τη χρήση κάποιας στατιστικής μεθόδου δειγματοληψίας, η επαγγελματική κρίση συνδυάζεται και με μια επιστημονική μέθοδο. Ως αποτέλεσμα, υπάρχει μεγαλύτερη ασφάλεια ως προς την καταλληλότητα της τελικής Γνώμης. Εν αντιθέσει, η χρήση κάποιας μη στατιστικής μεθόδου, υποχρεώνει τον ελεγκτή να αποδείξει ότι το δείγμα που εξήγαγε είναι επαρκές και κατάλληλο για την έκφραση της Γνώμης του.